Menjaju se fiskalna pravila, veća kontrola za državne firme i opštine - Biznis.rs\n19.2.2021 10:17 Autor: Gordana Bulatović 0\nMinistar finansija u Vladi Srbije Siniša Mali zvanično je u petak uručio Program ekonomskih reformi (ERP) za period 2021 – 2023. godine ambasadoru EU...\nMinistar finansija u Vladi Srbije Siniša Mali zvanično je u petak uručio Program ekonomskih reformi (ERP) za period 2021 – 2023. godine ambasadoru EU u Srbiji, Semu Fabriciju. Ovo je već osma godina kako Vlada Republike Srbije, u saradnji sa NBS, priprema ovaj dokument, koji se smatra ključnim u ekonomskom dijalogu EU i kandidata za članstvo u EU. To je, ujedno, i krovni ekonomski dokument Republike Srbije, jer za cilj ima celokupno unapređenje upravljanja ekonomskim politikama i ekonomskim razvojem.\nOčekuje se da se o Programu ekonomskih reformi Republike Srbije sredinom godine raspravlja na sastanku Saveta za ekonomske i finansijske poslove EU (ECOFIN). Preporuke koje je Srbija dobila na prošlom sastanku ECOFIN Saveta, održanom 19. maja 2020. godine u Briselu su, kako tvrde u Vladi, u najvećoj meri implementirane u novi Program ekonomskih reformi.\nOvaj obiman dokument sadrži brojne detalje, a portal Biznis.rs prenosi samo deo onih najznačajnijih.\nZapošljavanje i mimo Komisije\nOpšti okvir za zapošljavanje u javnom sektoru uređen je Zakonom o budžetskom sistemu, koji predviđa da Komisija daje saglasnost za novo zapošljavanje. Vlada planira da tokom ove godine postojeći okvir zameni novim sistemom koji bi se zasnivao na kadrovskim planovima institucija. Komisija za zapošljavanje bi i dalje davala saglasnost za zapošljavanje, ali samo ukoliko broj novozaposlenih pređe 70 odsto.\nPromena fiskalnih pravila\nMinistarstvo finansija je već ranije planiralo izmenu fiskalnih pravila, ali je zbog kirze izazvane pandemijom, usvajanje novih fiskalnih pravila odloženo. Tokom ove godine biće usvojeno fiskalno pravilo koje definiše nivo deficita i kojim se obezbeđuje da nivo javnog duga bude postavljen na silaznu putanju. Ove izmene će, smatraju u Vladi, redizajnirati opšta i posebna fiskalna pravila, uključujući posebne mere u slučaju njihovog nepoštovanja. Biće utvrđeni i novi nivoi maksimalnih rashoda iz budžeta za plate i penzije.\nTokom ove godine, Vlada Srbije će u funkciju staviti sistem upravljanja javnim investicijama, a koji uključuje i integrisanu bazu podataka o investicionim projektima, koja je trenutno u razvoju i uspostavljenu jedinstvenu listu prioritetnih projekata (Single Project Pipeline). U Vladi procenju da će ovaj sistem u potpunosti bit funkcionalan tokom 2022. godine.\nDnevna kontrola javnih preduzeća\nU okviru Sektora za praćenje fiskalnih rizika Ministarstva finansija funkcioniše Grupa za praćenje fiskalnih rizika u vezi sa poslovanjem javnog sektora. Ova Grupa je odgovorna za praćenje 35 strateški važnih preduzeća u državnom vlasništvu, kao i finansijskih institucija u većinskom državnom vlasništvu. Delokrug poslova Grupe uključuje analizu i odobravanje godišnjih programa poslovanja, analizu tromesečnih i godišnjih finansijskih izveštaja, dopunskog finansiranja i izveštaja o izvršenoj reviziji. Grupa prati finansijski učinak i izvršenje tromesečnih i godišnjih planova, relevantne ključne pokazatelje učinka i zakazuje poslovne sastanke sa najvišim rukovodstvom i finansijskim rukovodiocima državnih preduzeća.\nOna analizira i obaveze koje su pokrivene državnim garancijama izdatim u ime državnih firmi, kao i nivo subvencija koje im dodeljuje država. Ukoliko se u određenim preduzećima prepozna potencijalni fiskalni rizik za državu, predstavnici Grupe borave više puta tokom svake radne nedelje u tim kompanijama, razvijaju prilagođene finansijske modele i obavljaju sve ostalo što može potencijalno da razvije probleme u vezi s poslovanjem.\nOva grupa je, inače, inicirala restruktuiranja, prilagođavanja projektovanih budžeta i strukture troškova državnih firmi, uz insistiranje da svako državno preduzeće revidira strukturu troškova i smanji predviđene operativne troškove i planove kapitalnih izdataka. Zahvaljujući ovim aktivnostima ukupna projektovana finansijska ušteda državnih preduzeća iznosila je 290 miliona evra operativnih troškova i 256 miliona kapitalnih izdataka. Pored toga, Grupa je bila zadužena za sprovođenje predloga za smanjenje troškova za nekoliko ključnih kompanija u većinskom državnom vlasništvu u odbrambenoj industriji i kompanija iz portfelja Ministarstva ekonomije.\nMere restruktuiranja rezultirale su, kaže se u dokumentu koji je danas uručen ambasadoru Fabriciju, zajedničkom uštedom od oko 500 miliona evra operativnih troškova i oko 71 milion evra kapitalnih izdataka. Inače, u javnim preduzećima u Srbiji zaposleno je oko 81 hiljada ljudi.\nKontrola zaduživanja lokalnih samouprava\nIako je posebnim fiskalnim pravilima za lokalne samouprave postavljeno tzv. “zlatno pravilo“, a koje predviđa da minus u opštinskoj ili gradskoj kasi može postojati samo ukoliko se realizuju kapitalne investicije, u praksi se, prema tvrdnjama Vlade Srbije, dešavalo da nerealnim planiranjem kako prihoda, tako i rashoda dođe do nagomilavanja dospelih, a neizmirenih obaveza koje ugrožavaju funkcionisanje pojedinih gradova i opština. Zbog te prakse, plan je da Ministarstvo finansija, u narednom periodu značajno unapredi sistem kontrole javnih finansija lokalnih samouprava, a kako bi se utvrđena pravila i poštovala.\nBankama još novca za pomoć privredi\nUz navođenje svih aktivnosti koje su Vlada i NBS imale kako bi, u što većoj meri, ublažile posledice krize izazvane pandemijom korona virusa, u Programu ekonomskih reformi navodi se da, u skladu sa garantnom šemom, banke mogu do 30. juna ove godine zaključiti ugovor o kreditu, a do 31. jula plasirati kredite u iznosu do dve milijarde evra. Pri tome je iznos od jedne milijarde evra, odnosno iznos inicijalnog maksimalnog osiguranog portfolija po bankama utvrđen shodno tržišnom učešću banke prema izveštajima NBS.\nNakon što banka dostigne 90 odsto iskorišćenosti maksimalnog osiguranog portfolija, može da konkuriše za povećanje njegovog limita iz preostalog iznosa sredstava iz garantne šeme, po istim uslovima neograničen broj puta, s tim da svaki pojedinačni zahtev ne može biti manji od pet miliona evra niti veći od 25 miliona evra. Ugovor o garanciji Republike Srbije za kreditiranje privrede s ciljem ublažavanja negativnih posledica pandemije sa Republikom Srbijom i NBS do sada je potpisalo 25 banaka. Zakon o utrđivanju garantne šeme kao mera podrške privredi stupio je na snagu 29.decembra 2020. godine.\nProdaja problematičnih potraživanja\nPre otpočinjanja krize izazvane pandemijom korona virusa, Agencija za osiguranje depozita Srbije, podržana od strane Ministarstva finansija uspešno je završila prodaju tzv „Pilot portfelja“ potraživanja kojima Agencija upravlja u ime Republike Srbije i finansijskih institucija u bankrotu, u nominanom iznosu od 242 miliona evra. Ovo je bila prva transakcija koja omogućava pripremu tzv „Velikog portfelja“. U skladu sa zahtevima investotora koji su prošli u drugu fazu procesa, a zbog nemogućnosti sprovođenja „Due Dilligence“ procesa, rokovi za podnošenje obavezujućih ponuda pomereni su na prvi kvartal ove godine.\nTransformacija državnih banaka\nU skladu sa Strategijom Vlade Srbije za državne banke, već dve godine funkcioniše Radna grupa za transformaciju Srpske banke u specijalizovanu finansijsku instituciju za pružanje svih vrsta finansijskih usluga i podršku odbrambenoj industriji Srbije. Priprema predloga o obimu poslovanja, specifičnostima početnog kapitala, ulozima postojećih akcionara, dokapitalizaciji, gotovinskoj i bezgotovinskoj imovini je u toku, jer sve to treba urediti, kako navode u Vladi Srbije, zakonom.\nS druge strane, Banka Poštanska štedionica a.d. Beograd je u procesu primene nove strategije, sa glavnim fokusom na komercijalno preusmeravanje banke na rad sa stanovništvom, preduzetnicima, mirko i malim preduzećima, poboljšanje unutrašnje organizacije banke, korporativnog upravljanja i upravljanja rizikom.\nGrupno finansiranje se reguliše zakonom\nNarodna banka Srbije već izvesno vreme radi na izradi nacrta zakona kojim će se urediti grupno finansiranje (сrowdfunding) i poslovi alternativnog finansiranja čime će, uz kako se kaže u dokumentu Program ekonomskih reformi, uz uvažavanje karakteristika domaćeg finansijskog tržišta, naše zakonodavstvo u ovoj oblasti uksladiti sa relevantnom uredbom EU, koja je doneta prošle godine.\nEU PREDUZETNIK VLADA SRBIJE\nPRODAJE SE IMOVINA FIRME ZAVARIVAČ Početna cena nekretnina u Beogradu, Nišu i…


Dobro došli u Meritum International – prvu kompaniju u jugostocnoj Evropi koja je akreditovana od strane londonskog Instituta za liderstvo i menadžment – ILM, najpoznatije institucije za obrazovanje profesionalnih menadžera i lidera u svetu.\nNaša vizija je da budemo lideri u prenošenju znanja i dobre prakse u konsaltingu, oblasti stručnog usavršavanja menadžera i u oblasti usluga u biznisu i menadžmentu.\nNaša misija je da budemo priznati kao vodeća konsalting firma koja se bavi razvojem znanja i preduzetničkih veština, naročito u procesu profesionalnog i stručnog usavršavanja i obuke budućih lidera i menadžera. Ova ideja se zasniva na uverenju da je obrazovanje jedno od središnjih elemenata poslovnog i životnog razvoja i rasta.\nOsnovani smo aprila 1994. godine u Londonu, Velika Britanija. Od tada se bavimo poslovima konsultantskih usluga i procenom potreba i zahteva organizacija u rešavanju problema menadžmenta i poslovanja sa kojima se susreću organizacije u privatnom i javnom sektoru.\nPonašamo se u skladu sa etičkim i moralnim principima.\nPrijateljski smo nastrojeni, otvoreni smo i pošteni.\nIstražujemo mogućnosti, pomažemo stvaranje partnerstava i prenošenje najbolje prakse iz Velike Britanije i Evropske unije.\nPromovišemo najbolju praksu.\nPružamo delotvorna, kreativna i pristupačna rešenja koja izlaze u susret potrebama organizacije.\nPrilagođavamo se i odgovaramo na zahteve naših klijenata, partnera, a naročito naših studenata.\nNaši zaposleni poseduju široko iskustvo koje su stekli kroz rad i rukovođenje u različitim tipovima organizacija. U mogućnosti smo da pružimo sveobuhvatne smernice i savete u vezi sa svim vrstama pitanja koja se tiču rada organizacije i njenog razvoja.\nPotrebe naših klijenata su neprikosnovene, a mi preuzimamo na sebe samo one poslove ili projekte u kojima smo sposobni da pružimo najbolju moguću podršku i doprinos. Naši zaposleni su pasionirani i kreativni u svom pristupu radu i naš uspeh se meri njihovim rezultatima.\nKada radite sa Meritum International-om, mi se trudimo da razumemo Vas i Vaš posao, kao i da Vam pružimo rešenja koja ispunjavaju Vaše sadašnje i buduće potrebe.\nInstitut za liderstvo i menadžment (Institute of Leadership and Management – ILM)\nInstitut za liderstvo i menadžment (ILM) posvećen je unapređenju sposobnosti menadžera i lidera širom sveta putem pružanja stručnih kvalifikacija, sveobuhvatnih usluga za članove i nastavnih resursa. Unapređivanjem znanja o menadžmentu, kao i samopouzdanja i sposobnosti pojedinaca, ILM može da doprinese poboljšanju poslovanja.\nPružanje stručnih kvalifikacija\nILM je lider na svetskom tržištu u oblasti razvoja, administracije i procene liderskih i menadžerskih kvalifikacija. Od svog osnivanja 2001. godine, blizu pola miliona menadžera je unapredilo svoje karijere putem kvalifikacija stečenih na ILM-u.\nSaznajte više o ILM kvalifikacijama\nILM radi u partnerstvu sa više od 2.000 poslodavaca i centara za obuku, prisutan je i radi u 34 zemlje, i pruža kvalifikacije polaznicima širom sveta. Kao deo City & Guilds Group (koja ima 1,8 miliona polaznika godišnje), ILM je stekao globalnu reputaciju za izuzetan rad, i uživa poverenje pojedinaca i organizacija za unapređenje njihovih znanja i razvoja.\nILM je profesionalno telo čije članstvo, koje se brzo uvećava, čini 20.000 uspešnih i ambicioznih profesionalaca u obasti menadžmenta. Putem članstva u ILM-u, lideri i menadžeri dobijaju specijalističku pomoć, obuku, vesti i savete koji su prilagođeni njihovim pojedinačnim potrebama.\nSaznajte više o članstu u ILM-u\nInovator u oblasti poslovanja\nILM je neprofitna organizacija koja ima slobodu da nudi nova rešenja za kontinuirano unapređenje kvalifikacija i usluga koje pruža članstvu kako bi izašla u susret zahtevima koje donose promene u radnom okruženju. Svojim snažnim uticajem u političkoj, poslovnoj i obrazovnoj sferi, ILM radi kako bi podigao svest o ključnim pitanjima liderstva i menadžmenta putem svojih programa nezavisnih istraživanja.\nInstitut za liderstvo i menadžment (ILM) posvećen je unapređenju sposobnosti menadžera i lidera širom sveta putem pružanja stručnih kvalifikacija, sveobuhvatnih usluga za članove i nastavnih resursa. Unapređivanjem znanja o menadžmentu, kao i samopouzdanja i sposobnosti pojedinaca, ILM može da doprinese poboljšanju poslovanja.Pružanje stručnih kvalifikacija\nSaznajte više o ILM kvalifikacijamaPartner od poverenja\nILM radi u partnerstvu sa više od 2.000 poslodavaca i centara za obuku, prisutan je i radi u 34 zemlje, i pruža kvalifikacije polaznicima širom sveta. Kao deo City & Guilds Group (koja ima 1,8 miliona polaznika godišnje), ILM je stekao globalnu reputaciju za izuzetan rad, i uživa poverenje pojedinaca i organizacija za unapređenje njihovih znanja i razvoja.Specijalistička podrška\nSaznajte više o članstu u ILM-uInovator u oblasti poslovanja\n2144 Total Views 3 Views Today


Rep čudo "Crni Cerak" za Nova.rs: Avramović tvrdi da ćemo penzionisati repere\nRep čudo „Crni Cerak“ za Nova.rs: Avramović tvrdi da ćemo penzionisati repere\nShowbiz Autor:Marija Dejanović20. nov. 202121:32 > 21:49\nFoto: Promo/Ivan Dinić/Nova S\nMomci pod pseudonimom "Crni Cerak", lokalna trep ekipa, čiji su bitovi i rime počeli da se slušaju preko telefona po gradskim ćoškovima, a sada širom najpopularnijih klubova u Srbiji i dijaspori, danas su objavili pesmu "CC#2" za hit projekat "Južni vetar", čiji je osnovač i reditelj Miloš Avramović.\nMiloš Avramović: Omladina nije bezumna masa, pa da ih „Južni vetar“ vaspitava\nMaloletnik krišom u bioskopu snimio „Južni vetar 2“, pa postavio na internet\nBiković: „Južni vetar“ ne promoviše kriminal, to je besmislica VIDEO\nČlanove ovog sastava, koji čine Relja Despotović Seksi, Đorđe Bibić Biba, Andrija Đorđević Bandra i Miljan Rogošić Ourmoney, prate neobične životne priče koje su opisali u svojim dosadašnjim izdatim pesmama, zbog čega pretenduju da postanu veoma uspešni u poslu kojim su počeli da se bave iz ljubavi i hobija.\nKlince sa beogradskog asfalta primetio je Avramović i uvrstio ih među najpopularnije rep izvođače današnjice, što dokazuje činenica da za nepunih 12 sati broje ozbiljne preglede na Jutjub platformi.\nRelja Despotović je u razgovoru za Nova.rs objasnio kako je došlo do saradnje sa rediteljem „Južnog vetra“, budući da nisu toliko ostvareni medijski, iako su vrlo aktuelni na muzičkoj sceni.\n„Jedan dan smo videli stori na Instagramu kod Avramovića, okačio je sliku zgrade iz našeg kraja koje su veoma su prepoznatljive (smeh). Uz našu pesmu „CC#1″ napisao je da se na svim ulicama slušamo samo mi i da ćemo da penzionišemo ostale repere. Pošto smo ostvarili kontakt, ubrzo smo otišli sa Gavranovskim, kako ga mi zovemo, u naš studio i na licu mesta već snimili dve strofe za pesmu. Tad se i dalje nije znalo mnogo detalja o pesmi, znali smo samo da treba da bude uk drill matrica. Slikali smo se sa Avramovićem kod nas u studiju ispod crvenih neonki, i sve je ukazivalo na to da će ovo zapravo biti nastavak epidemije koju smo započeli još pre par meseci“, rekao je Seksi.\nOn dodaje da je Miloš Avramović sjajan saradnik i da je zadovoljstvo raditi sa takvim magom u svom poslu.\n„Avramovićev mladalčki duh i njegova reakcija na naš demo snimak su možda bili i najveća motivacija da se taj projekat zapravo shvati ozbiljnije od svih ostalih do sad. I mislim da smo napravili odličan posao, reakcije na pesmu su odlične, kako od publike, tako i od ljudi iz sveta muzike“, rekao je reper za naš portal.\nBONUS VIDEO: Premijera filma „Južni vetar 2“ „Ubrzanje“\ngrupa Crni CerakJužni VetarMiloš Avramovićreperi\nOženjeni milioner iz vrha režima kupio isti auto ženi i elitnoj prostitutki


Aktuelno / Štampa / Dani maline u Arilju\nU Arilju se održava dvodnevna manifestacija „Dani maline 2013“ koja je okupila više hiljada učesnika iz čitave Srbije, proizvođače i prerađivače jagodičastog voća.\nNa manifestaciji učestvuju i distributeri mehanizacije i sredstava za zaštitu voća, kao i banke i osiguravajuća društva, predstavnici ugostiteljskih i turističkih objekata.\nPored toga, u Arilju se svojim rukotvorinama predstavljaju i brojna domaćinstva i učenička udruženja.\nPredsednik opštine Arilje, Zoran Todorović, izrazio je zadovoljstvo organizacijom manifestacije, jer su, kako kaže, uložena minimalna sredstva, koja su dala odličan rezultat.\n„Vredni ljudi su iskoristili priliku da daju svoj doprinos ovom događaju, a naročito izlagači iz naše varošice i drugih mesta“, kazao je on. Todorović je dodao da je ove godine medu izlagačima najviše poljoprivrednih proizvođača, i istakao da je Arilje i pored nekoliko loših sezona i dalje svetska prestonica maline.\nPrema njegovim recima, jedan od prezentera je i „Nektar“, koji je preuzeo jednu ariljsku hladnjaču i vrši otkup voća sa ovog područja, ali i okolnih mesta. On je napomenuo da će lokalna samouprava podsticati razvoj poljoprivrede, između ostalog i uvozom zdravog sadnog materijala i novih sorti maline, što će omogućiti bolji prodor na tržište zapadne Evrope.\n„Do prošle godine Arilje je učestvovalo u svetskoj proizvodnji maline sa pet odsto, a u domaćoj čak 20 odsto, ali je na to nepovoljno uticala minula suša. Stanje se polako popravlja, ove godine malina se oporavlja, pa je naše učešće u globalnoj proizvodnji i dalje na visokom nivou“, ocenio je profesor Sveto Petrović, predsednik Skupštine opštine Arilje.\nManifestaciju „Dani maline 2013.“ prate i drugi brojni sadržaji kao što su: izložba dečijih slika i predmeta na temu maline, takmičenje u pravljenju proizvoda od maline, stručna predavanja, predstavljanje mera agrarne politike Republike Srbije, kulturno umetnički program, a sutra nastupa i novosadska grupa „Frajle“.\n„Dani maline“ zaživeli su prošle godine uz pomoć projekta koji je finansirala Evropska unija, a manifestaciju je ove godine organizovala opština, jer su Ariljci rešili da je zadrže, ali i unaprede.\nInače, malinari ovog kraja već na jesen razmišljaju o formiranju zadruge, sa namerom da se udruženi pojave pred brojnim kompanijama kako bi što bolje plasirali svoj strateški proizvod.


Vatikan: Od zaveta ćutanja do "Papaliksa" | Biznis i Finansije\n/ Politika i društvo / Vatikan: Od zaveta ćutanja do “Papaliksa”\nVatikan: Od zaveta ćutanja do “Papaliksa”\nNovinari iz čitavog sveta okupirali su ovih dana Vatikan, u pokušaju da iskoriste retku priliku da postave pitanja kardinalima koji će u konklavi izabrati sledećeg papu. Međutim, čak su i Američki kardinali, pod pritiskom svojih ostalih kolega, obustavili svaki kontakt sa medijima. Ovakvo zatvaranje posledica je pomalo svešteničkog kanona, ali mnogo više čestog “curenja” informacija italijanskim medijima u ovom delikatnom periodu za katoličku crkvu.\nOčigledna je tenzija među okupljenim kardinalima poslednjih dana u odabiru najboljeg načina za komuniciranje sa medijima: od američkog direktnog do latinskog polutajnovitog odnosa. Kardinali okupljeni u konklavi za izbor svog novog poglavara zavetovali su se na ćutnju o sadržajima održanih sastanaka. Istovremeno, kardinali u Brazilu, Nemačkoj i Francuskoj šalju poruke koje mogu biti protumačene kao otvorene sugestije njihovim poslanicima u Vatikanu. Visoko sveštenstvo iz SAD nije prekršilo dati zavet, ali se suočavalo sa “nezgodnim” pitanjima, među kojima su i ona o seksualnom zlostavljanju. Takav napad medija u predizbornom periodu uopšte se nije dopao Vatikanskom državnom sekretarijatu, koji je medijski pritisak uporedio sa pritiscima evropskih kraljevstava na izbor pape u prošlosti. U svom obraćanju javnosti u sredu, sestra Meri En Volš, glasnogovornik američkih biskupa u Vatikanu kratko je izjavila da su “američki kardinali posvećeni transparentnosti i da sa zadovoljstvom dele uvid u njihov rad okupljenim medijima, ali usled zabrinutosti zbog nekoliko slučajeva odavanja poverljivih informacija odlučili su da obustave sa davanjem intervjua”.\nU italijanskim medjima pojavila su se svedočenja “neimenovanih izvora” da je u okupljenoj kongregaciji došlo do raskola zbog sporog odvijanja čitavog procesa, ali i podatak o potencijalnoj prednosti budućeg neitalijanskog pape. Ova “curenja” pokazala su na delu još jednom jedinstvenu italijansku mešavinu hijerarhije i anarhije – kardinali koji su bili zavetovani na ćutnju iz aleđa su odavali tajne svojim omiljenim novinarima. Pojedini poznavaoci prilika u Vatikani smatraju da je takav pristup i doprineo da se u javnosti obelodani poslednji skandal o procurelim poverljivim dokumentima koji je i “pomogao” Benediktu XVI da donese odluku o povlačenju. Portparol Vatikana, sveštenik Federiko Lombardi, odmah istog dana odgovorio je da Vatikan ne određuje kardinalima kako da se ponašaju sa medijima, dodajući da tradicija konklave podrazumeva i “tradiciju očuvanja slobode” svakog njenog člana ponaosob da samostalno donosi odluke.\nJedan reporter postavio je pitanje zašto samo američki, a ne i kardinali iz ostalih zemalja, uredno održavaju pres konferencije. Kardinal Danijel DiNardo iz biskupije Galveston-Hjuston lakonski je odgovorio da je to uobičajena praksa za SAD. Iako je to za američko poslanstvo možda normalna rutina, pogotovo kad se uzme u obzir oko 5.000 okupljenih novinara u Rimu željnih vesti u vezi sa odlukom konklave, pojedinci u Vatikani su zabrinuti jer ih takav odnos sve više podseća na svesno vođenje kampanje za izbor novog pape. To će, oni veruju, dovesti do pritiska na sveštenike iz ostalih zemalja da i oni počnu slično da se ponašaju.\nDok Benedikt XVI šeta vrtom letnjikovca u Kastel Gandolfu, a kardinali većaju o tome kog datuma će birati njegovog naslednika, i iza kulisa vode bespoštedne borbe za presto, iznenadni uplivi „života“ u poslove Svete stolice, ponovo skreće pažnju na film „Imamo papu“ Nina Moretija (2011).\nFilmska komedija koja se na neki način pokazala pretečom „rvanja“ sa životom jednog (kandidata) za papu, pokazuje na šaljiv način drugu stranu života u Vatikanu. Jednom izabran, papa do kraja života treba da nosi odgovornost, nema pravo na privatnost, nema mogućnost da se izdvoji i osami, nema mogućnost da greši, nema načina da komunicira sa “običnim ljudima” izuzev preko svog prozora s kojeg se obraća masi okupljenoj na trgu Svetog Petra.\nFilmski kandidat za papu Mišel Pikoli, uplašen svojim izborom za papu, pokušava da objasni kardinalima da nije spreman za tu ulogu, beži sa seanse sa najboljim psihijatrom Italije, izlazi iz Vatikana, luta rimskim ulicama i uživa u jednostavnim svakodnevnim zadovoljstvima koje godinama nije doživeo.\nNešto o teskobama života u komplikovanoj papskoj uniformi daje i kratak film agencije Bloomberg o oblačenju pape.\nSAD italija kardinali konferencija mediji papa


Počela akcija "Đaci vas mole, usporite pored skole"\nPočela akcija „Đaci vas mole, usporite pored skole“\nTanjug 4. oktobra 2021. 13:53\nBEOGRAD – Edukativnom predstavom o pravilnom ponašanju u saobraćaju za 100 đaka prvaka OŠ „Drinka Pavlović“ počeo je 15. jubilarni ciklus akcije „Đaci vas mole, usporite pored škole“.\nAkcija koju je je organizovao JKP „Parking Servis“ održava se u 17 beogradskih opština i njom su obuhvaćeni đaci prvaci iz 168 osnovnih škola.\nZamenik gradonačelnika Goran Vesić, koji je danas prisustvovao početku akcije, kaže da je reč o najlepšoj i najmasovnijoj akciji posvećenoj deci koja je edukativnog karaktera, jer uče kako da budu bezbedni u saobraćaju.\n„Svaki put me zgražava kada neko pijan sedne da vozi auto i time ugrožava sebe i druge, možete da vidite svakog vikenda ljude koji ginu, jer su neodgovorni i za takve vozače bih uveo najstrože kazne koje postoje“, rekao je Vesić.\nVesić je naveo da je u Beogradu urađen veliki broj novih ulica i da su građani tražili da se uradi ležeći policajac, jer su primetili da vozači voze neprilagođenom brzinom u takvim uslovima.\n„Kada je ulica nova vozači voze takvom brzinom da ljudi žale jer imaju novu ulicu jer su nebezbedni“, kaže Vesić.\nPredsednik opštine Stari grad Radoslav Marjanović rekao je da mu je posebno zadovoljstvo što su mališani na toj opštini imali prilike da prvi upoznaju saobraćajna pravila i stiču znanja kako da bezbednije putuju do škole.\n„U okviru akcije podelili smo simbolične poklone đacima prvacima, ali i direktorima osnovnih škola koji su dobili lopte od „Parking servisa“ i na taj način smo simbolično želeli da pokažemo da nam je važno da brinemo o najmlađima“, rekao je Marjanović i dodao da se nada da je ta akcija samo jedna u nizu koja će se održati u saradnji sa Gradom i „Parking servisom“.\nDirektor JKP „Parking servis“ Andrija Čupković kaže da je pored edukacije mališana o pravilima u saobraćaju važna i edukacija o poštovanju epidemioloških mera, te da su zbog toga učenici dobili maske.\nNajavio je će se uskoro realizovati akcija „đačko parking mesto“, u okviru koje prvaci oslikavaju parking mesta ispred 26 beogradskih škola, a prikupljena sredstva od naplate parkinga sa „đačkog parking mesta“ doniraju se školama u vidu neophodnih rekvizita za rad.\n„Prihod sa mesta na kojima se vozači parkiraju ispred škola, ide tim školama i u narednih 20 dana ćemo podeliti pametne table, laptopove i sve ono što su škole naručile“, rekao je Čupković.\nTiodorović: Kovid propusnice neće imati efekat, moraju se…\nMirsad Đerlek: „Ako propusnice ne daju efekte…\nDanas o rebalansu budžeta, imenovanju ulica, novoj fondaciji\nEPS: Optužbe Grbovića laž, nadležni da reaguju


treća doza vakcine - Blic Online\nKisić Tepavčević: Za kolektivni imunitet potrebno je da se svi vakcinišu\nMinistarka za rad, zapošljavanje, boračka i socijalna pitanja Darija Kisić Tepavčević izjavila je da treća doza vakcine neće ojačati kolektivni imunitet, već samo one koji su vakcinisali i njihove najbliže i da jedino "ako se svi vakcinišemo možemo da pobedimo virus".\nDr Janković: Ovo postaje privatna pandemija nevakcinisanih ljudi, a vlast i opozicija koketiraju sa antivakserima\n- Mi koji ovo pratimo od prošle godine možemo dobro da procenimo o čemu se radi, ovo postaje privatna pandemija nevakcinisanih ljudi. Ja nemam podatke ni kompletnu sliku novoinficiranih ljudi, ali moguće je da je 90 posto nevakcinisanih među njima. Međutim, juče smo čuli termin proboj imuniteta, izgubili smo nepotrebno vreme - izjavio je danas Radmilo Janković, zamenik direktora Univerzitetskog kliničkog centra Niš.\nDANAS SAM PRIMIO TREĆU DOZU Evo odgovora na 14 pitanja koja mi svi postavljaju: Kakva su mi bila antitela i zašto sam odlučio da MEŠAM VAKCINE\nMoji opšti podaci: muškarac, 47 godina, 182 cm visina, 107 kg težina, znači gojazan. Dobrog opšteg zdravlja, ali u lošoj formi; povišen holesterol, bez alergija. Drugu dozu vakcine sam primio 18. februara ove godine, što znači da je upravo prošao neophodni rok od šest meseci. Na jesen me čeka niz poslovnih putovanja, pa sam odlučio da potražim dodatnu zaštitu od koronavirusa u trećoj dozi.\n"TREBA UVESTI OBAVEZNU VAKCINACIJU" Vuk Drašković primio treću dozu vakcine i poručio da podržava imunizaciju stanovništva\n"Srpski pokret obnove" je na svojoj zvaničnoj stranici objavio vest kako je njihov lider, Vuk Drašković, zajedno sa suprugom Danicom, došao na Beogradski sajam da primi treću dozu vakcine protiv korona virusa.\nBajdenova administracija pravi plan za TREĆU DOZU VAKCINA\nAdministracija američkog predsednika Džoa Bajdena razvija plan kojim bi se nudila treća, buster doza pojedinim Amerikancima početkom jeseni, piše "Njujork tajms".\nU Izraelu 14 vakcinisanih trećom dozom dobilo koronu: Većina njih je starija od 60 godina\nPrema podacima izraelskog Ministarstva zdravlja, 14 osoba koje su primile i treću dozu vakcine protiv kovida-19 testirane su pozitivno na korona virus, javio je danas Kanal 12.\nSAD razmatraju da li postoji potreba za trećom, buster dozom anti-kovid vakcine za građane koji su revakcinisani, ali im je potrebno još podataka da bi saznali da li će dodatne doze povećati rizik od neželjenih efekata, saopštili su danas američki zdravstveni zvaničnici.\nPOČELA SEDNICA KRIZNOG ŠTABA Dve ključne teme na stolu: Posle skoka broja zaraženih, da li su NOVE MERE ponovo pred nama?\nPosle višenedeljne pauze počela je sednica Kriznog štaba za borbu protiv korona virusa u Palati Srbija. Četvrti talas korona virusa izazvan delta sojem čiji se pik očekuje najkasnije u septembru i uvođenje treće doze vakcine za koju će se preporuka znati u narednih dve nedelje, glavne su teme sednice.\nNOVI TALAS NE MOŽEMO DA IZBEGNEMO: Dr Janković zabrinut zbog porasta broja zaraženih koronom, sa letovanja se vraća sve više inficiranih\nZamenik direktora UKC Niš profesor doktor Radmilo Janković kaže da to da smo na početku novog talasa sasvim jasno pokazuju brojke koje označavaju broj prvih pregleda i da taj broj na jugu polako raste.


Kosovka devojka Uroša Predića - TU Magazin\nBy redakcija on\t Nov 15, 2018 DOGAĐANJA, ZANIMLJIVOSTI\nPredavanje pod nazivom „Kosovka devojka Uroša Predića: između epa i mita“ održaće se u Konaku kneginje Ljubice u Beogradu, 19. novembra u 18 časova. Kustoskinja Muzeja grada Beograda Isidora Savić govoriće o ovoj čuvenoj slici koju je Predić naslikao 1919. po porudžbini Kola srpskih sestara.\nPredić je bio inspirisan narodnom pesmom u kojoj Kosovka devojka, arhetip ožalošćene neveste i bolničarke, junaku na umoru daje poslednje pričešće. Kosovka devojka dobila je istaknuto mesto u nacionalnoj kulturi, uticala na oživljavanje kosovskog mita i postala jedna od ikoničnih slika u istoriji srpske umetnosti i kulture.\nPredavanje se održava u okviru Tribine ljubitelja istorije Beograda u ponedeljak, 19. 11. 2018, Konak kneginje Ljubice, Sime Markovića 8, i ulaz je slobodan.


Marković u zvaničnoj posjeti Rumuniji – Borba\nMarković u zvaničnoj posjeti Rumuniji\nPredsjednik Vlade Crne Gore Duško Marković otputovao je u Bukurešt, u zvaničnu posjetu Rumuniji, na poziv predsjednice Vlade Vasilike-Viorike Dančile.\nNakon svečanog dočeka uz državne počasti i zvaničnih razgovora sa domaćinom – premijerkom Dančilom – predsjednik Vlade Crne Gore Duško Marković sastaće se i sa predsjednikom Rumunije Klausom Vernerom Johanisom, saopšteno je iz Vlade.\n“Uzvratna posjeta predsjednika Markovića Rumuniji, nakon prošlogidšnje zvanične posjete premijerke Dančile Crnoj Gori, biće prilika za razmjenu mišljenja o tradicionalno dobrim bilateralnim odnosima dviju država.\nPosjeta će biti prilika da se na sastancima predsjednika Markovića sa najvišim zvaničnicima Rumunije, koja u prvoj polovini ove godine predsjedava Savjetom Evropske unije, dodatno afirmišu ostvareni rezultati Crne Gore na planu ispunjavanja kriterijuma za članstvo u EU, te sa najvišeg nivoa zatraži podrška za otvaranje posljednjeg poglavlja 8 – Konkurentnost, kao i za zatvaranje poglavlja u kojima je postignuta interna spremnost. Razmijeniće se, takođe, mišljenja o saradnji partnerskih zemalja u okviru NATO-a, kao i aktuelnoj situaciji u regionu i šire”, navedeno je u najavi.\nKonatar (URA): Generalnom sekretaru OEBS-a poklonio kovertu kao simbol izbornih „pobjeda“ DPS-a


Mortal Kombat 11 je najavljen za 23. april iduće godine – RUR Esports\nSinoć održani The Game Awards nam je doneo mnogo zanimljivosti, ali posebno zanimljiva je bila najavu koju je za publiku imao Netherrealm studios, koji se nije oglašavao već neko vreme. Naime, sinoć smo konačno dobili potvrdu da se sprema najnovija igra u čuvenom Mortal Kombat serijalu i ne samo to, već je i otkriven datum, 23. april 2019.\nImali smo priliku da vidimo i prvi trejler za igru u kojoj je viđen okršaj između zlog Raidena i Scorpiona, ali i misterioznog borca koji izgleda kao Scorpion iz prve tri igre. Naime, kako su rekli iz Netherrealm studija, Mortal Kombat 11 će imati kampanju kao i u ranijim igrama sa dosta “manipulacija vremenom” što upućuje na putovanje kroz vreme i objašnjava dve vrste Scorpiona.\nŠto se same igre tiče, NRS je dodao da će se u igri pojaviti nešto slično sistemu varijacija iz prethodne igre, tačnije “Custom Character Variation System”. Prve detalje o ovome ćemo moći da saznamo u januaru.\nTakođe, počevši od 7. decembra pre order će biti otvoren za igrače uz koga će im Shao Kahn. Igra izlazi 23. aprila za Nintendo Switch, PlayStation 4, Xbox One i PC.\nTags FGC Mortal Kombat 11 NetherRealm Studios nrs trailer\nOd sledeće godine u Južnoj Koreji zbog "bustovanja" 2 godine u zatvor\nGiants Gaming otkupio špansku organizaciju x6tence\nMIBR kaznio Fera nakon rasističkih komentara tokom strima\nRiot izbacio trejler za Jett\nIzašao zvaničan trejler za Dota Underlords


Ulaganje u eko kuće isplativije na duže staze | Biznis.rs\n6.8.2021 10:50 Autor: Julijana Vincan 0\nKada se kaže eko kuća, misli se na sve načine gradnje koji koriste obnovljive izvore energije i upotrebu čistih i energetski efikasnih tehnologija i...\nKada se kaže eko kuća, misli se na sve načine gradnje koji koriste obnovljive izvore energije i upotrebu čistih i energetski efikasnih tehnologija i metoda u projektovanju, održivi razvoj i poštovanje tradicionalnog pristupa građenju uz korišćenje prirodnih, zdravih, nezagađujućih i recikliranih materijala.\nKako kaže inženjer arhitekture mr Vladimir Lovrić, to podrazumeva i specifičan odnos prema zelenilu, spoljnom i unutrašnjem vazduhu, vodi, upotrebi kišnice, termalnoj, higijenskoj i vizuelnoj udobnosti, medicini stanovanja i svemu onome što nam omogućava opstanak na planeti. Upravo bi pandemija korona virusa i klimatske promene mogle da povećaju interesovanje za ovakve građevine.\n„Pitanje je da li će pandemija korona virusa, udružena sa očiglednim i sve primetnijim klimatskim promenama i sa sve većim zagađenjem životne sredine, doprineti buđenju svesti o potrebi ekološke i energetski održive gradnje u skladu sa prirodom. Savremena civilizacija je kroz razne tokove tehnološkog i ekonomskog razvoja i potenciranjem materijalnih i potrošačkih aspekata izgleda potpuno zaboravila na značaj odnosa čoveka prema prirodi. U ovakvom posmatranju se nalaze i mogući afirmativni odgovori na pitanje o budućnosti potražnje za eko kućama u Srbiji, koja je danas na niskom nivou“, objašnjava za Biznis.rs predsednik organizacionog odbora Kongresa ’Održiva arhitektura – energetska efikasnost’.\nKako objašnjava Lovrić, cena građenja klasičnih kuća i zgrada uopšte, koje su veliki potrošači energije i zagađivači životne sredine, ne može se sagledavati samo kroz novac, nego pre svega kroz ogromnu štetu koju nanose životnom okruženju, kroz emisiju ugljen-dioksida u atmosferu i direktan uticaj na zdravlje ljudi kroz sve aspekte sindroma ’nezdravih kuća’.\n„U tom smislu eko kuće pružaju odgovore na koji način graditi kuće budućnosti koje će smanjiti sve vidove potrošnje energije i štetnog uticaja na prirodu i kroz takav način gledanja potvrditi da su kuće građene po ekološkim principima sa odgovarajućim materijalima i korišćenjem obnovljivih izvora energije jeftinije od klasično građenih kuća. Primera radi, porodična kuća izgrađena sedamdesetih godina, površine 150 metara kvadratnih, sa zastarelim sistemom grejanja i bez termoizolacije, ima godišnju potrošnju energije od oko 72.000 kWh, što po sadašnjim cenama energije iznosi oko 4.800 evra. Da bi se takva kuća izolovala, potrebno je obezbediti oko 275 kvadratnih metara polistirena, odnosno odgovarajuće termoizolacije, što bi podrazumevalo ulaganje od oko 3.000 evra“, napominje naš sagovornik.\nDodaje da bi postavljanjem termoizolacije na zidove i krov, ušteda troškova energije usled smanjenja gubitaka toplote dostigla i do 50 odsto.\nmr Vladimir Lovrić arhitekta / Foto: Kongres Arhitekata u Beogradu\n„Ukoliko se za postavljanje termoizolacije iskoristi kredit za uštedu energije na rok od 78 meseci, mesečna rata od 55 evra praktično je jednaka uštedi na troškovima energije. Nakon tog perioda, domaćinstvo mesečno štedi isti iznos kroz smanjenu potrošnju energije. Održiva arhitektura nastoji da minimizira negativan uticaj objekata na životnu sredinu povećanjem efikasnosti i umerenosti u korišćenju materijala, energije i razvoja prostora. Kvalitetnom termičkom izolacijom sa spoljne strane zidova zgrade, kvalitetnom stolarijom i bravarijom sa trostrukim zastakljenjem, moguće je minimizirati istovremene potrebe za grejanjem i hlađenjem objekata do nivoa pasivnih kuća, koje koriste samo 1kw/m2 godišnje. Upotrebom led sijalica i sistema pametnih kuća moguća je gradnja eko kuće budućnosti sa nultom potrošnjom, što predstavlja nove i jake izazove u smislu aktiviranja obnovljivih resursa“, ističe Lovrić.\nOdrživa arhitektura, kako kaže, uključuje i korišćenje recikliranih ili polovnih materijala. Smanjenje u korišćenju novih materijala stvara odgovarujuće smanjenje sadržane energije, koja se koristi za njihovu proizvodnju.\n„Ekološki princip projektovanja i izgradnje ekoloških kuća podrazumeva i obavezno korišćenje obnovljivih izvora energije, posebno solarne. Korišćenjem i predviđanjem svih elemenata pasivnih solarnih sistema, moguće je dobiti osunčanu, zdravu i energetski efikasnu kuću koja štedi energiju. Dodatnom upotrebom aktivnih solarnih sistema, kolektora za zagrevanje tople vode i fotonaponskih panela za pretvaranje sunčeve u električnu energiju moguće je dobiti nulte energetske kuće ili plus energetske kuće što je jedan od ciljeva i Evropske unije da do 2030. godine sve nove kuće budu sa nultom potrošnjom i emisijom ugljen-dioksida u armosferu“, navodi naš arhitekta.\nOn smatra da zagađivanje osnovnih elemenata, vode i vazduha, otvara velika pitanja sa kojima će se civilizacija tek susresti u budućem procesu ekološkog osvešćivanja.\nKlimatske promene mogle bi da donesu 30 miliona novih poslova\n„Zbog toga, korišćenje prirodnih materijala kao što su drvo, opeka, kamen, slama i blato ne samo da je opet u trendu, nego se savremene eko kuće ne mogu ni zamisliti bez njihove delimične ili potpune upotrebe prilikom izgradnje ovih objekata, orijentisanih ka prirodi. Kupovina ovakvih kuća po sistemu ’ključ u ruke’ je poslednjih godina razvijena u Skandinaviji, Kanadi, Nemačkoj, Austriji, Sloveniji, a u Srbiji se proizvođači montažnih kuća primetno trude da podignu standarde i ekološki kvalitet. Pandemija i život u gradovima u tom kontekstu otvorili su pitanje potreba čoveka da se vrati životu u prirodi. Pretpostavljam da bi ovo trebalo da bude stimulans svim proizvođačima prefabrikovanih i montažnih kuća da odgovarajućom ponudom doprinesu gradnji ekoloških kuća“, konstatuje arhitekta.\nOkretanje ka eko gradnji\nKao alarmantan podatak Lovrić navodi da zgrade u Srbiji troše čak 60 odsto ukupne proizvedene energije, dok je u Evropi taj prosek oko 40 procenata.\n„Čak 60 odsto te energije troši se na grejanje prostora, a ostatak na hlađenje, ventilaciju, rasvetu i napajanje električnih uređaja u domaćinstvu. Tu činjenicu potpuno ilustruje i podatak da u Srbiji više od 400.000 kuća nema termoizolaciju, što ih svrstava u energetski neefikasne kuće sa potrošnjom od 220 kWh/m2 energije godišnje, dok je evropski prosek potrošnje energije 70 kWh/m2. U Srbiji se taj prosek kreće od 120 do 150 kWh/m2 godišnje, a značajno bi mogao da se poboljša primenom energetski efikasnih metoda u projektovanju, odgovarajućim izborom materijala za izgradnju novoprojektovanih objekata i primenom svih principa koji omogućavaju kvalitetnu energetsku rehabilitaciju postojećih neizolovanih građevina“, napominje naš sagovornik.\nPozitivni zakoni Evropske unije u cilju očuvanja životne sredine i smanjenja klimatskih promena imaju, kako kaže, refleksiju i na Srbiju, tako da se otvaraju mogućnosti da ukoliko neko hoće da promeni stolariju u stanu od 60 kvadrata, za šta je potrebno približno 1.500 evra, 25 odsto bi bespovratno finansirala uprava za energetsku efikasnost, 25 odsto jedinica lokalne samouprave, a 50 odsto samo domaćinstvo.\n„Takođe, građani će već od leta moći da postanu proizvođači električne energije, ako se odluče da instaliraju solarne panele, bez obzira na to da li žive u kući ili stanu, na osnovu čega će im se umanjivati računi za struju. Vek solarnih panela je 25 godina, a investicija u njih može da se isplati za sedam do 10 godina. Ako neko želi da instalira panele, prvo mora projektantska kuća da uradi projekat, zatim treba dobiti lokacijske uslove i rešenje o tome da li mogu da se izvode radovi na krovu ili na zidovima zgrade ili kuće. Subvencije i kreditna politika svakako mogu biti jak podsticaj za podizanje ekološke svesti svakog pojedinca i mogućnost da Srbija ispuni značajne uslove Zelene agende Evropske unije“, zaključuje Lovrić.\nCIRKULARNA EKONOMIJA GRAĐEVINARSTVO IZGRADNJA OČUVANJE ŽIVOTNE SREDINE TRŽIŠTE NEKRETNINA


Srpski i ruski narod uvek bili na pravoj strani istorije\nIzvor: Vostok.rs, 09.Maj.2021, 19:34\nMinistar unutrašnjih poslova u Vladi Republike Srbije Aleksandar Vulin izjavio je danas da su srpski i ruski narod uvek bili na pravoj strani i da tu činjenicu niko ne može da ospori i promeni, ma koliko se neki trudili da izvrše reviziju istorije.\nVulin, koji je u sklopu obeležavanja 9. maja – Dana pobede nad fašizmom, položio venac na spomen-ploču crvenoarmejcima na Trgu republike u Beogradu, rekao je da decenijama unazad pokušava da se obavi revizija rezultata Drugog svetskog rata, da su razbijene i uništene zemlje koje su bile pobednice, da su se poražene zemlje ujedinile. Srpski narod, kako je istakao, uvek je na pravoj strani i ima pravo da govori glasno, a treba da ćute oni veliki i moćni koji su dolazili u ovaj grad tenkovima da nas cepaju, kidaju, komadaju. Vence na spomen-ploču crvenoarmejcima na Trgu republike položili su i ministar bez protfelja zadužen za inovacije i tehnološki razvoj i predsednik Fondacije „Besmrtni puk“ Nenad Popović, ambasador Ruske Federacije u Srbiji Aleksandar Bocan-Harčenko, zamenik gradonačelnika Beograda Goran Vesić i direktorka Ruskog doma u Beogradu Jevgenija Baranova. Takođe, Vulin je danas položio vence i na spomenike prvim antifašističkim ministrima unutrašnjih poslova Aleksandru Rankoviću i Slobodanu Peneziću Krcunu na Novom groblju u Beogradu. Dan pobede nad fašizmom slavi se i obeležava u znak sećanja na dan kada je 1945. godine nacistička Nemačka potpisala kapitulaciju u Drugom svetskom ratu.\nNaše je da ne krijemo istinu, naše je da otvoreno govorimo, a ne da dozvolimo da laž istinu pobedi, poručio je predsednik Aleksandar Vučić na svečanoj Akademiji povodom Dana pobede u Narodnom pozorištu u Beogradu. Predsedavajući Predsedništva BiH Milorad Dodik je rekao da su "teške...


VojvodinaCafe - Počela prodaja ulaznica za Noć muzeja u Novom Sadu\nPočela prodaja ulaznica za Noć muzeja u Novom Sadu\nVest objavljena: 05.05.2014 08:25\nUlaznice za novosadsku Noć muzeja od danas se mogu kupiti u poslovnicama OTP banke u Novom Sadu, na GIGS TIX prodajnim mestima, u šoping centru BIG i onlajn na gigstix.com. Cena ulaznice u pretprodaji je 350 dinara, a tokom trajanja manifestacije moći će da se kupi po ceni od 400 dinara. Jedna ulaznica važi za svih 45 lokacija u Novom Sadu (za po jedan ulazak na svaku lokaciju). Ulaz je besplatan za decu mlađu od 7 godina i starije od 70 godina.\nUlaznice se prodaju u svim poslovnicama OTP banke u Novom Sadu - Bulevar Mihajla Pupina 6, Bulevar oslobođenja 80 i Rumenačka 1 - kao i u filijali u Temerinu. Ulaznice je moguće kupiti i na nekoliko prodajnih mesta GIGS TIX bilet servisa - Pariski magazin, knjižara Bulevar Books, Pangea Tours i prodavnice Dr Techno u Novom Sadu – kao i onlajn na www.gigstix.com. Od ove godine, novo prodajno mesto je BIG šoping centar.\nNoć muzeja u Novom Sadu je deo evropske i nacionalne Noći muzeja koja će se ove godine održati 17. maja u preko 40 zemalja Evrope i 65 gradova u Srbiji. Prošle godine, u Novom Sadu zabeleženo je 120.000 poseta. Ove godine, publika će pratiti raznovrstan program na 45 lokacija u gradu i na Petrovaradinskoj tvrđavi. Radi lakšeg izbora sadržaja i bolje organizacije kretanja, organizatori predlažu korišćenje opcije Moja staza na vebsajtu Noći muzeja: www.nocmuzeja.rs.


Naučnici milionima ljudi predviđaju prevremenu smrt - Sputnjik Srbija\nNaučnici milionima ljudi predviđaju prevremenu smrt\n13:41 15.03.2019 Preuzmite kraći link\nNaučnici iz 70 zemalja, koji su proveli više od 250 istraživanja, došli su do zaključka da milionima ljudi preti izumiranje zbog klimatskih promena, topljenja lednika i smanjenja količina permafrosta-trajnog mraza u blizini polova, prenosi televizija „360“.\nNaučnici koji su učestvovali u pripremi izveštaja za Ujedinjene nacije objašnjavaju da će globalno zagrevanje dovesti do toga da će mikrobi u vodi bolje opstajati, a obične metode pročišćavanja vode više neće biti efikasne. Zbog toga će stanovništvo na planeti postepeno postajati podložnije infekcijama, a nekoliko miliona ljudi bi moglo da izgubi sposobnost za reprodukciju.\nOvo se uglavnom odnosi na stanovnike Azije i Afrike, gde već postoje problemi sa kvalitetom vode.\nIstovremeno, čak i ako se zemlje budu u potpunosti pridržavale svih odredbi Pariskog sporazuma, postojeća količina gasova staklene bašte će dovesti do postepenog zagrevanja i topljenja lednika.\nPrema prognozama, do 2050. godine temperatura na Arktiku bi se mogla podići za pet stepeni Celzijusa, a do 2080. godine i za celih deset.


Još tri dana otvoren konkurs za besplatnu rehabilitaciju u banjama – Ozon Media\nJoš tri dana otvoren konkurs za besplatnu rehabilitaciju u banjama\nOstalo je još svega tri dana do isteka roka za prijavu na ovogodišnji oglas koji je raspisao Republički fond za penzijsko i invalidsko osiguranje za odlazak penzionera na besplatnu desetodnevnu rehabilitaciju u nekoj od 25 banja u Srbiji. Rok za prijavu ističe u petak, 13. aprila.\nPravo da se jave na konkurs imaju penzioneri iz kategorije zaposlenih, samostalnih delatnosti i poljoprivrednika, čija penzija ne prelazi sumu od 24.980 dinara. Uslov je i da nemaju druga lična primanja, kao i da nisu koristili besplatan boravak o trošku Fonda PIO u poslednjih pet godina.\nUz prijavu prilaže se i poslednji penzijski ček ili penzionerska kartica, ukoliko je penzioner već ima, dokaz o visini penzije ostvarene po međunarodnim ugovorima, raspoloživa dokumentacija i izjava gde žele da idu na oporavak.\nU besplatnu rehabilitaciju uključeni su troškovi prevoza u visni cene autobuske karte, odnosno vozne drugog razreda. Fond će snositi i troškove za pratioca deteta koje koristi porodičnu penziju po osnovu nesposobnosti za samostalan život i rad, dok će i slepi penzioneri koji dobijaju rehabilitaciju o trošku Fonda imati pratioca, kome će boravak takođe biti besplatan.\nPrema odluci Upravnog odbora, Fond će snositi dnevne troškove lečenja penzionera i korisnika porodičnih penzija u iznosu od 2.800 dinara dnevno u 14 rehabilitacionih centara širom Srbije, a za slepe korisnike i decu sa invaliditetom, koja su korisnici porodične penzije, biće plaćeni troškovi boravka dnevnog smeštaja njihovih pratilaca u iznosu od 2.000 dinara.\nPenzioneri koji ove godine konkurišu, prema objašnjenju u Fondu, ne moraju da pribave novu medicinsku dokumentaciju, već mogu da prilože onu koju imaju. Lekarski izveštaji se ne boduju, već su relevantni samo da bi se korisnicima odobrila adekvatna banja, odnosno ona koja odgovara njihovom zdravstvenom stanju.\nPenzioneri mogu da navedu banju u koju bi želeli da budu upućeni, ali to ne znači da će sigurno baš nju i dobiti.\nČlanstvo u penzionerskim organizacijama nije uslov za korišćenje ovog prava. Rang-lista pravi se posebno za penzionere iz kategorije zaposlenih, samostalnih delatnosti i poljoprivrednika, u okviru toga će postojati liste za starosne, invalidske i porodične penzionere.\nOve godine bi o trošku države na besplatnu rehabilitaciju trebalo da bude upućeno 14.000 penzionera, a za rehablitaciju izdvojeno je oko 30 miliona dinara više nego lane. Prošle godine je o trošku države besplatno banju iskoristilo 12.000 penzionera, a najviše ih je bilo u Vrnjačkoj banji i Кanjiži.\nProšle godine iz Vojvodine prijavilo se 7.310 penzionera, a uslove su ispunila 5.432. Od tog broja 2.965 je ostvarilo pravo na besplatnu rehabilitaciju u nekoj od banja i iskoristilo ga do kraja 2017. godine.\nDobra vest: Sava konačno u opadanju\nUskoro hladni radijatori\nZaposlenima u državnim i javnim preduzećima 2019. plate veće 5%\n14.11.2018. Ozon 1\n13.02.2019. Ozon Komentari su isključeni na Majkama sa četvoro i više dece dati nacionalne penzije\nDANAS LOVCI SLAVE SVOG ZAŠTITNIKA: Obavezno prošetajte kroz šumu ili livadu, a evo zašto je važno to da uradite\n03.10.2020. Ozon Komentari su isključeni na DANAS LOVCI SLAVE SVOG ZAŠTITNIKA: Obavezno prošetajte kroz šumu ili livadu, a evo zašto je važno to da uradite


VOJNO ČUDO TEŠKO 12.9 MILIJARDI DOLARA: Ovo je najskuplji ratni brod na svetu, a Pentagon traži još para jer jedva da plovi! (VIDEO) – Portal za sve nacije i sve generacije\nHome / Vijesti / Svijet / VOJNO ČUDO TEŠKO 12.9 MILIJARDI DOLARA: Ovo je najskuplji ratni brod na svetu, a Pentagon traži još para jer jedva da plovi! (VIDEO)\nadmin 19 Maja, 2018\tSvijet Leave a comment 333 Views\n“Mornarica namerava da upotrebi ovlašćenja koje joj je Kongres dao 2007 (Akt o nacionalnoj zaštiti) i probije dozvoljeni budžet da bi se popraviili nedostaci ustanovljeni tokom testiranja i izvršile promene neophodne za bezbednost broda i personala”, saopštila je Mornarica.\n“Kad sve bude gotovo, troškovi (nosača aviona DŽerald Ford) će biti 13.027.000.000 dolara”, dodaju oni.\nKad je Mornarica naručila tri nosača aviona klase Ford, procenjivalo se da će oni ukupno koštati 42 milijarde dolara. Međutim, ispostavilo se da performanse tog broda, najavljivane kao najsavremenija tehnička čuda, ne da ne funkcionišu, nego su postale “sve bolnije”.\nU izveštaju Pentagona iz januara 2018. godine otkriva se da ovaj 100.000 tona težak ratni brod ima mnoštvo problema u glavnim sistemima, kao što su katapult koji lansira avione, oprema koja ih hvata, radar itd. U izveštaju se dodaje da je brod zbog tih nedostataka “ranjiviji na napad i ograničen i u rutinskim operacijama”.\nNosač će sredinom jula proći još jedno testiranje na moru da bi se “instalirali preostali borbeni sistemi, završili odloženi radovi i popravila postojeća odstupanja”. Pre nego što bude pušten u operativnu upotrebu, DŽerald Ford će proći finalno testiranje pod punim opterećenjem, takozvanu evaluaciju, koja, između ostalog, podrazumeva detoniranje eksploziva u vodi kraj broda.\n“Ovi mornari na brodu su stručnjaciza opremu i oni sprovode probe i evaluaciju budućih brodova iz klase Forda”, kaže Lora Nanli, oficir s najvišim činom na DŽerald Fordu.\nNovi nosač iz ove klase USS DŽon F. Kenedi, trebalo bi da bude u operativnom stanju 2020, a konstrukcija trećeg broda iz ove klase, novog USS Enterprajza (stari je penzionisan 2012), treba da započne ove godine.\nIzvor: Si En, En/ Kurir\nPrevious ČKALJIN SIN – ČEDOMIR PETROVIĆ PONOVO ŠOKIRAO: Počinili smo mnoga zla, vreme je da platimo Kosovom\nNext ŠIPTARI SE BRUKAJU GDE STIGNU: cirkus u tzv. parlamentu tzv. Kosova, za bolje i nisu (VIDEO)\nKIJEV, DRAMATIČAN VIDEO: Asfalt se odjednom počeo dizati, u pitanju bila EKSPLOZIJA vodovodne cijevi\nBurek usred noći sa radnicima Gradske čistoće: Vučić obišao komunalce Beograda


Loznica predstavila turističku ponudu u Sofiji, sledi Beograd\nBack TURIZAM TURISTIČKE ORGANIZACIJE Loznica predstavila turističku ponudu u Sofiji, sledi Beograd\nsreda, 19 februar 2020 09:51\nTuristička organizacija grada Loznice nastupala je kao izlagač na ovogodišnjem\nMeđunarodnom sajmu turizma Holiday&Spa Expo 2020, u Sofiji, Bugarska, od 13.do 15. februara u Inter Expo Center. Štand Turističke organizacije grada Loznice je bio na prostoru Turističke organizacije Srbije, gde su zajedno sa drugim turističkim organizacijama i privrednicima predstavili svoju zemlju na najbolji mogući način.\nLoznica se prvi put predstavila na ovom sajmu i za ovaj deo evropskog tržišta.\nNastup je bio veoma zapažen i uspešan tako da se očekuje i veći broj turista iz Bugarske i okolnih zemalja. Velika čast je bila da gost na štandu TOG Loznica bio ambasador Republike Srbije u Bugarskoj, Njegova ekselencija dr Željko Jović, koji je istog dana u zgradi ambasade organizovao prijem i proslavu povodom Dana držsvnosti Republike Srbije, na kom je prisustvovala i delegacija Turističke organizacije grada Loznice.\n- Obavili smo veliki broj poslovnih razgovora i uspostavili nove kontakte, od kojih\nposebno naglašavamo kontakt sa najvećim turoperaterom u Bugarskoj i šire, Bohemija travel agency i vlasnikom iste, gospodinom Bayko Baykovim. Na velikom skupu na kom je prisustvovalo oko 150 turističkih agencija i predstavnika medija, a koji je organizovao gospodin Baykov, imali smo priliku da ih sve pozdravimo ispred Grada Loznice i pozovemo na saradnju - - izjavila je direktorica TOG Loznica, Snežana Perić.\nTuristička organizacija grada Loznice učestvuje na 42.Međunarodnom sajmu turizma u Beogradu od 20-23.2.2020.godine u hali 4, na prostoru regije Podrinje i ovom prilikom poziva sve zainteresovane da ih posete i da sa uživanjem isprate programe koje su pripremili.\nPrvog dana sajma, u četvrtak, 20. Februara, biće promovisan festivala „LilaLo", uz nastup kvarteta „Uvertira" i teatra MIMART.\nU petak, 21.2. predstaviće se orkestar „Vožd".\nIzvlačenje vrednih nagrada svakog dana u 16 časova na štandu TOG Loznica.


Višegradska grupa protiv dodatne preraspodele izbeglica\nBeta\t 8. marta 2016. 11:35\nPredsednici vlada zemalja Višegradske četvorke u načelu prihvataju nove predloge Turske i Evropske unije za rešavanje izbegličke krize sa jučerašnjeg samita u Briselu, medjutim, upozorili su kategorično da ne dolazi u obzir nikakva nova dodatna preraspodela izbeglica koje stižu iz Turske.\n“Višegradska grupa je kazala da ne dolazi u obzir da iz novog dogovora s Turskom dodju neke nove obaveze. Zato sve odluke članica EU o migrantima u Turskoj mogu da se realizuju samo u okviru postojećih mehanizama za relokaciju”, kazao je nakon samita slovački premijer Robert Fico, javljaju danas slovački mediji.\nSlovački premijer rekao je da je u zaključcima sa samita navedeno da Slovačka i dalje insistira na tužbi sudu zato što je EU nametnula Slovačkoj kvote za prijem izbeglica, a atmosferu na samitu opisao kao “tursku pijacu”.\n“Ne može to tako da dobijemo papir u kome lete milijarde kao patke na pijaci i gde su opisane stvari koje vidimo prvi put”, kazao je slovački premijer, a i predsednik češke vlade Bohuslav Sobotka apelovao je na šefove država i vlada Unije da održe minimalnu kulturu dijaloga.\n“Mislim da je novi plan zanimljiv put koji bi trebalo da razmotrimo. Zemlje članice, medjutim, ne bi trebalo da prime više izbeglica iz Turske od broja na koji su se već obavezale”, kazao je nakon samita Sobotka.\nPo njegovoj oceni, Češka bi trebalo da stane na tih maksimalno 4.800 izbeglica iz Sirije iz prethodno usvojenog mehanizma realokacije.\n“To bi bilo sasvim dovoljno. Kao prvo, biće to Sirijci, kao drugo, proći će kroz bezbednosne provere, kao treće insistiramo da u taj program puste samo one Sirijce koji nisu ilegalno ulazili na teritoriju EU”, kazao je češki premijer.\nSobotka se u ime Češke zalaže za to da Sirijci koji su se već registrovali na grčkim ostrvima i bili bi vraćeni u Tursku nemaju pravo da više traže preseljenje u Evropu.\nNovom planu dogovora sa Turskom o kome bi trebalo da odluči naredni samita EU 17. marta, nadu daje i poljska premijerka Beatra Šidlo, koja je na povratku sa samita izjavila da je glavno to što je u zaključke jučerašnjeg samita ušao zahtev Poljske da novi dogovor ne povuče za sobom nove kvote i novi mehanizam preraspodele.\n“Ako dobijemo pristup u izbegličke centre u Lampeduzi i u Grčkoj da možemo da napravimo selekciju, tada ćemo ih primiti. Problem je kod vas. Ne možete vi da birate, a onda da ih šaljete nama”, rekao je Vaščikovski italijanskim medijima, prenela je danas poljska televizija TVN24.\nVaščikovski je i povodom postojećih kvota rekao da je prinudna relokacija izbeglica čisto gubljenje vremena, jer će te izbeglice ionako nastojati da dopru do zemalja u kojima bi imali veću socijalnu pomoć.\nOn je u intervjuu za italijanski list Korijere dela sera odbacio optužbe da Poljska, Češka, Slovačka i Madjarska koje, kao Višegradska četvorka, izbeglice ne žele, miniraju evropsku solidarnost, i ponovio tezu koju je već ranije demantovala Ukrajina, da je Poljska navodno primila milion izbeglica iz Ukrajine.


Zvaničnik NATO: Makedonija članica do proleća 2020.\nTanjug 13. februara 2019. 10:53\nBRISEL – Makedonija bi mogla da postane punopravna članica NATO do proleća 2020. godine mada će Alijansa pokušati što više da ubrza proces, rekao je neimenovani NATO zvaničnik na brifingu u sedišu Alijanse u Briselu koji je želeo da ostane anoniman.\n„Mi očekujemo da će svim zemljama NATO trebati oko 12 meseci da ratifikuju protokol o pristupanju Makedonije tako da bi zemlja mogla da postane članica do sledećeg proleća“, rekao je on, prenosi Tas s.\nTaj zvaničnik nije mogao da kaže da li će se proces zaključiti pre samita NATO u decembru u Ujedinjenom Kraljevstvu ističući da će to zavisiti od država članica.\nU isto vreme, kako je dodao, NATO danas očekuje da primi zvanično pismo Skoplja u kojem ga izveštava da je proces promene imena u Severna Makedonija završen.\nAmbasadori 29 članica NATO i Makedonije potpisali su 6. februara protokol o pristupanju. Taj dokument će biti podnet na ratifikaciju članicama Alijanse posle čega će to moći da uradi i Makedonija.\nOvaj proces će, kako se očekuje, biti završen do kraja godine.


Drugi festival riblje čorbe i tamburaške muzike za vikend na Keju\nMajstori ribljeg paprikaša pripremili su preko 2.000\nporcija ribljeg paprikaša\nDrugi festival riblje čorbe i tamburaške muzike "Čarde i bande" ove godine pod nazivom "Roda & riba" održaće se 11. i 12. maja na Sunčanom keju u Novom Sadu.\nDrugi festival riblje čorbe i tamburaške muzike počeće povorkom tamburaša od Trga slobode do Sunčanog keja, u subotu, 11. maja u 12 časova.\nNekoliko hiljada Novosađana i turista uživalo je u ribljoj čorbi i tamburaškoj muzici na prvom festivalu "Čarde i bande" u oktobru prethodne godine.\nRiblju čorbu su pripremale čarde iz Hrvatske, Mađarske, Slovenije i Srbije. Majstori ribljeg paprikaša pripremili su preko 2.000 porcija ribljeg paprikaša sa preko 250 kilograma šarana i druge vrste ribe.\nkej manifestacija Novi Sad riblja čorba tamburaši


Sutra novi razgovori “šestorke”: Dodik zbog ranije zakazanih obaveza ostaje na sastanku najviše tri sata – Informer\nNovi sastanak lidera šest vodećih stranaka (SDPBiH, SDA, HDZBiH, HDZ1990, SNSD i SDS) dogovoren je za sutra u 12.00 sati u Kabinetu zamjenika predsjedavajućeg Doma naroda Parlamentarne skupštine BiH, predsjednika SDA Sulejmana Tihića, potvrdio je danas Feni glasnogovornik SDA Erdal Selmanović.\nPredsjednik SNSD-a Milorad Dodik je unaprijed najavio da zbog drugih zakazanih obaveza može ostati na sastanku najviše tri sata.\nSelmanović je naveo da su na vrhu dnevnog reda sutrašnjih razgovora set tzv. evropskih zakona (državna pomoć, popis stanovništva, vojna i državna imovina), kao i budžet institucija BiH za 2012. godinu.\nKao treća i četvrta tačka dnevnog reda najavljeni su razgovori o formiranju Vijeća ministara BiH gotovo 15 mjeseci nakon održavanja općih izbora, te o imenovanju u agencije i institucije na državnom nivou.\nSelmanović kaže da su “evropski zakoni” u najvećoj mjeri usaglašeni i da postoji realna šansa da sutra budu dogovoreni.\nIsto tako, dodao je, očekivati je postizanje dogovora o budžetu institucija BiH za 2012. godinu.


Agencija za bezbednost saobraćaja : Južne vesti\n12:35, 6. 11. 2018.\nU niškim kafićima alkotestirali goste i informisali o kaznama\n12:39, 3. 9. 2018.\nOko 100 ljudi koji su se protekle subote zatekli u tri niška kafića pristali su da duvaju u alkometar i saznaju koliko alkohola imaju u organizmu, a potom iz “Kaznene karte” saznaju koliko bi bili kažnjeni ukoliko bi seli za volan. Ova akcije deo je kampanje “Um na drum” kojom se želi uticati na svest i savest vozača koji sedaju u auto pod dejstvom alkohola.\nLeskovačke mališane "Pažljivko" učio o bezbednosti u saobraćaju\n12:11, 21. 10. 2015.\nKroz edukativni čas za oko 300 đaka prvaka, maskota Agencije za bezbednost u saobraćaju “Pažljivko” upoznao je leskovačke mališane kako da bezbedno učestvuju u saobraćaju, posebno na putu od kuće do škole.\nVezivanje pojasa čuva glavu pri sudaru i prevrtanju\n13:28, 23. 7. 2015.\nPri udaru vozilom u nepokretnu površinu pri brzini od 60 kilometara na sat može da dođe do pucanja unutrašnjih organa, pa i smrti, što bi sprečilo nošenje pojasa koji u Srbiji na prednjem sedištu koristi tek 74 % vozača, a na zadnjem samo 3 %.\nI niške auto-škole ne rade\n14:09, 29. 10. 2013.\nOd 25. oktobra nijedna auto-škole u Srbiji ne radi. Ni u Nišu se ne obavljaju časovi vožnje, jer su auto-školama istekla rešenja za rad prema važećem Zakonu o bezbednosti saobraćaja.\nNe ukida se reatest TNG sistema\n10:53, 27. 6. 2013.\nU Agenciji za bezbednost saobraćaja kažu da i pored pokrenutih različitih inicijativa, "nemaju saznanja" da će se ukinuti pomenuta zakonska obaveza periodičnog pregleda TNG sistema.\nUkida se ponovni atest TNG sistema\n09:29, 29. 5. 2013.\nSvi koji imaju atest na 10 godina neće morati na takozvani reatest, a sporni pravilnik bi trebalo da bude ukinut do kraja nedelje, poručuju iz Ministarstva saobraćaja.\n16:30, 17. 1. 2013.\nNiški vozači, koji su zbog nepropisne vožnje ostali bez dozvole, od 11. februara mogu pohađati seminar Agencije za bezbednost u saobraćaju, neophodan za dobijanje “nove”.\nNiš: Ponovo u auto školu\n09:56, 24. 9. 2012.\nZa sve vozače iz Niša kojima je oduzeta vozačka dozvola biće organizovan seminar u prostorijama Visoke tehničke škole.


Skupština Koalicije ”Saradnjom do cilja” – Institut alternativa\nInstitut alternativa » Javna uprava » Skupština Koalicije ”Saradnjom do cilja”\nObjavljeno 18. 12. 2018. 19. 12. 2018.\nPredsjednik Upravnog odbora Instituta alternativa Stevo Muk danas je učestvovao u radu Skupštine Koalicije nevladinih organizacija “Saradnjom do cilja“. Tokom diskusije Muk je dao predloge za intenzivniju komunikaciju unutar Koalicije, obnovu i širenje članstva Koalicije, efikasnije funkcionisanje organa Koalicije, modela prikupljanja potrebnih sredstava za redovno funkcionisanje Koalicije.\nTokom diskusije ukazao je na potrebu da se u narednom periodu pažljivo analiziraju dometi primjene Zakona o NVO u pogledu finansiranja projekata nevladinih organizacija u decentralizovanom sistemu ( preko konkursa ministarstava) tokom 2018. godine.\nU diskusiji je naglašeno da je Koalicija u 2018. godini uspjela da javnim pritiskom obezbijedi da Vlada Crne Gore, u skladu sa Zakonom o nevladinim organizacijama raspiše konkurs za sufinansiranje projekata podržanih od Evropske unije, a na osnovu kojeg je već donijeta djelimična odluka o finansiranju jednog broja projekata NVO.\nKoalicija nevladinih organizacija ”Saradnjom do cilja“ od 2006. godine djeluje kao najbrojnija koalicija nevladinih organizacija u Crnoj Gori, a sa ciljem unapređenja pravnog, političkog i finansijskog okvira za rad nevladinih organizacija.\nMinistarstva blokiraju dodjelu sredstava za projekte N...


Italija: Grupa Campari prodaje Lemonsoda poslovanje\nItalijanski proizvođač pića, grupa Campari prodaje svoje Lemonsoda poslovanje danskoj pivarskoj kompaniji Royal Unibrew.\nOvaj 80 miliona evra vredan dogovor uključuje bezalkoholne, voćne, gazirane varijante Lemonsoda, Oransoda, Pelmosoda i Mojito Soda, koje su sve grupisane u brendove Freedea i Crodo, sa izuzetkom brenda Crodino.\nProšle godine, ovi brendovi su ostvarili totalnu neto prodaju od 32,8 miliona evra, što je 2% od ukupne neto prodaje grupe. Italija je bila glavno tržište, odgovorna za 84,3% od ukupne prodaje i Lemonsoda je italijanski lider na tržištu gaziranih pića citrusne osnove.\nDogovor o prodaji uključuje i proizvodni i pogon za flaširanje koji su u Crodou, na severu Italije, kao i pripadajuće izvore vode i inventar kompanije. Kao deo dogovora, Royal Unibrew će nastaviti da proizvodi određene proizvode, koji su u vlasništvu Campari grupe, a trenutno se proizvode u ovoj fabrici.\nOva transakcija koja treba da bude završena do kraja ove godine, deo je nastojanja Campari Grupe da usmeri svoj portfolio na poslovanje ključnih brendova.\nDa podsetimo, u julu je kompanija potpisala ugovor o prodaji zgrade sedišta Grand Marnier u Parizu za 35,3 miliona evra, a takođe su prodali i Carolans Irish Cream i Irish Mist Whiskey brendove, kao i Château de Sancerre vinsko poslovanje.


Regioni - datum: 2018-02-08 IZ SLUŽBE ZA POLJOPRIVREDU ODBACILI NAVODE ODBORNIKA SNP-A Ulaganja najbolje demantuju Radonjića\nDANILOVGRAD- Iz Službe za poljoprivredu saopštili su da je odbornik SNP-a Marko Radonjić iznio netačne, neistinite i proizvoljne tvrdnje o ulaganjima u poljoprivredu od strane Opštine Danilovgrad. Oni su odgovorili na reagovanje Radonjića objavljeno u našem listu pod naslovom „Ulaganje od 110.000 eura malo i za hobi”.\n-Sve što je navedeno u tekstu pod naslovom „Radonjić dezinformiše javnost“, objavljenom 20. januara 2018. godine od strane Sekretarijata za finansije i ekonomski razvoj, odnosno Službe za poljoprivredu, odgovara činjeničnom stanju, kako je u tekstu i navedeno- tvrdi rukovodilac Službe za poljoprivredu Biljana Raspopović.\nPrema njenim riječima, maksimalna pažnja posvećuje se razvoju poljoprivrede kroz podršku i pomoć kako od Opštine Danilovgrad, tako i od resornog ministarstva.\n-Kontinuiranim ulaganjem u putnu, elektro i vodovodnu infrastrukturu, stvaraju se bolji uslovi za održivo bavljenje poljoprivredom na ruralnom području, a ne „da napune mobilne telefone“ kao što autor tvrdi. Naravno da dobra infrastruktura doprinosi kvalitetnijem životu svih građana, ali je i jedan od uslova za razvoj savremene i konkurentne poljoprivredne proizvodnje. Ulaganje od 110.000 eura se odnosi na direktnu podršku poljoprivrednoj proizvodnji, a značajna sredstva se ulažu i u izgradnju, rekonstrukciju i održavanje infrastrukture (putne, elektrosnabdijevanje, vodovodi, vodoizvorišta, vodopojila, bistijerne), što sve doprinosi održivoj poljoprivrednoj proizvodnji i nije za potcjenjivanje, tvrdi Raspopovićeva.\nOna ističe da su ulaganja u održivost i razvoj poljoprivrede mnogo veća od navedenih 110.000 eura, a ne samo „poljoprivredna proizvodnja iz hobija“ kao što tvrdi odbornik Radonjić.\n-Ovim se istovremeno demantuju tvrdnje odbornika da je „najveći problem prikrivanje istine u kakvom je zapravo stanju ova grana privrede“. Svako vezivanje aktivnosti koje se intenzivno vode u ovoj oblasti sa DPS-om i poslušnim glasačem je obična besmislica, posebno ako se zna da sam radno angažovana u ovoj oblasti i da isključivo profesionalno obavljam posao sa aspekta struke, istakla je Raspopovićeva.


Kušner i Švarcenberg razgovarali sa poslanicima BiH\nMinistri spoljnih poslova Češke i Francuske Karel Švarcenberg (Schwarzenberg) i Bernar Kušner (Bernard Kouchner) upozorili su danas u Sarajevu poslanike BiH zbog sporog tempa kojim zemlja napreduje ka Evropskoj uniji.\nPredsedavajući Doma naroda Parlamenta BiH Ilija Filipović rekao je da su poslanici dobili "poruke upozorenja od ministara spoljnih\nposlova, zbog pravca i tempa kojim BiH ide na putu ka Evropskoj uniji".\nFilipović je kazao da su ministri poručili da su za BiH "otvorena vrata EU", ali da je zemlja nakon potpisivanja Sporazuma o\nstabilizaciji i pridruživanju uradila jako malo.\nPrema njegovim rečima, BiH treba da usvoji još dosta zakona, a prioritetni su zakoni koji regulišu pitanje državne i vojne imovine.\nŠvarcenberg je naglasio da je EU spremna da pomogne BiH na njenom putu ka evropskim integracijama, ali tek kada vlasti u BiH budu imale\nvolje da donose odluke koje su ključne za napredak.\nMinistri spoljnih poslova Češke, Francuske i Švedske su poručili da su doputovala u prijateljsku posetu BiH jer su "uplašeni za ono što se dešava u BiH. Ona počinje da zaostaje za susedima na Balkanu". Zato EU želi da se proces približavanja zemalja zapadnog Balkana, a posebno u BiH, znatno ubrza.


RTCG - Radio Televizija Crne Gore - Nacionalni javni servis :: Ekonomija :: Husović zove turske investitore\nPOSJETA 30. 05. 2013. 12:35 >> 12:35 0\nHusović zove turske investitore\nU okviru posjete Turskoj, potpredsjednik Vlade Rafet Husović razgovarao je sa tamošnjim ministrom za razvoj Dževdetom Jilmazom, koji je kazao da njegova zemlja poklanja veliku pažnju očuvanju i razvoju odnosa između dvije države.\nHusović je istakao da je saradnja Crne Gore i Turske sveobuhvatna i dobra, ali da je treba još dodatno unaprijediti, naročito na ekonomskom planu.\nOn je naglasio da je Crna Gora lider u regionu kada su u pitanju poreske olakšice i podsticajne mjere za investitore. U saopštenju Vlade se navodi da je bilo je riječi i o zainteresovanosti turskih firmi za izgradnju auto puta Bar-Boljare.\n„Očekujemo nastavak dobre saranje na ekonomskom planu, koji bi dodatno bio unaprijeđen i potpomognut prisustvom Zirat banke u Crnoj Gori“, rekao je Husović i pozvao Jilmaza da u što skorije vrijeme posjeti našu zemlju, gdje bi bio organizovan poslovni forum na kojem bi bili predstavljeni privredni potencijali i resursi Crne Gore i povoljnosti koji se nude stranim investitorima.\nTurska Rafet Husović


Tanjug 14. maja 2021. 16:18\nMADRID 14. maja (Tanjug) – Španija je zabeležila najtopliju godinu ikada prošle godine, saopštilo je danas Ministarstvo zaštite životne sredine nakon što je parlament usvojio značajan zakon o borbi sa klimatskim promenama.\nU godini obeleženoj ekstremnim vremenskim prilikama i vrućinama, prosečna temperatura Španije dostigla je 14,8 stepeni Celzijusa što je oko 1,7 stepeni toplije od predindustrijskog proseka i preko 1.5 stepeni koji su postavljeni kao svetski limit na sporazumu u Parizu, piše Rojters.\nKako se navodi, oko 76 odsto tog povećanja se desilo u poslednjih 60 godina, saopštilo je ministarstvo.\nPodaci su slični nedavnoj studiji Evropske unije i Ujedinjenih nacija, koja je otkrila da je prošla godina bila najtoplija ikad zabeležena u Evropi i među tri najtoplije godine na globalnom nivou.\nSedam od 10 najtoplijih godina u Španiji dogodile su se u poslednjoj deceniji,a u izvodu se još navodi da bi temperatura do kraja veka mogla da poraste za još 5 stepeni iznad proseka.\nPored tri toplotna talasa – od kojih je jedan bio najduži – Španiju su pogodile brojne vremenske neprilike prošle godine, uključujući i oluju Glorija u kojoj je poginulo 13 osoba a potom i ciklus obilnih padavina tokom januara na mediteranskoj obali.


Medojević: Đukanović ne može da predstavja CG u GS UN\nTanjug 9. septembra 2021. 10:39\nPODGORICA – Predsednik Pokreta za promene i jedan od lidera DF-a Nebojša Medojević pozvao je danas vladu da povuče saglasnost da na ovogodišnje zasedanje Generalne skupštine UN u Njujorku Crnu Goru predstavlja njen predsednik Milo Đukanović.\n„Posle pokušaja držvanog udara na Cetinju, odlazi trenutni predsednik Crne Gore Milo Đukanović, glavnokomnadujući svih mafijaških jedinica prof.dr. Veselina Veljovića“, naveo je Medojević na svom fejsbuk profilu i dodao:\n„Na zasednje Generalne skupštine u ime države odlazi ili predsednik države ili predsednik vlade. I za jednog i za drugog vlada bi trebala da napravi platformu, koja se usvaja na sednici, pošto vlada po Ustavu vodi spoljnu politiku države“.\nMedojević ukazuje da je, ako je vlada dala saglasnost da Crnu Goru na ovogodišnjem zasedanju Generalne Skupštine UN zastupa Milo Đukanović, „ozbiljna greška, sa nesagledivim političkim posledicama po stabilnost zemlje“.\n„Da li ta saglanost i platforma važe i posle njegovog pokušaja državnog udara sa Cetinja? I posle zahtjeva kolega iz SNP da se pokrene postupak impičmenta protiv Đukanovića, zbog njegovog pučističkog ponašanja? Velika je sramota i bruka da posle Cetinja Krivokapić opet zajedno sa Đukanovićem šuruje da bi Milo mogao da bude primljen u SAD za silne milione koje nudi preko svojih lobista za slikanje sa Bajdenom i američkim senatorima i kongresmenima“, napisao je Medojević.\nIstiče da PzP zahteva od vlade da spreči odlazak, kako kaže, „mafijaškog pučiste i mrzitelja crkve Hristove Mila Đukanovića na zasedanje Generalne Skupštine UN posle svega što je uradio na Cetinju protiv naše države i naše pravoslavne crkve“.\nSmatra da je dovoljno da Vlada Crne Gore, preko MVP obavesti Generalnog Sekretara da Đukanović ne može da predstavlja Crnu Goru i da ih obavesti o predstavniku Crne Gore koji će sa punim legitimitetom i u skladu sa odlukom vlade predstavljati državu .


Kompanija FARMONT je u okviru svog razvoja, polazeći od potreba tržišta u Crnoj Gori i regionu, donijela odluku i počela da realizuje investicioni Program – Proizvodno-naučni centar, koji je, sastavljen iz dva proizvodna programa – međusobno kompatibilna:\n1. PRERADA I PROMET LJEKOVITOG BILJA I ŠUMSKIH PLODOVA (PLANTAŽNO GAJENJE I OTKUP),\n2. PROIZVODNJA LJEKOVA, kao i\n3. SAVREMENI DISTRIBUTIVNI CENTAR u okviru planirane Fabrike (sadašnja djelatnost)\nKARAKTERISTIKE PROJEKTA ga čine da je potpuno na liniji zahtjeva Vlade CG u pogledu prestruktuiranja privrede i ravnomjernog razvoja CG:\nRadi se o proizvodnim programima, međusobno komplementarnim, sa akcentom na biljnoj osnovi,sa svim karakteristikama održivog privrednog razvoja; U potpunosti je predvidjena primjena najvećih evropskih i svjetskih standarda u proizvodnji (GMP,HASAP) i zaštita životne sredine; Projekat se realizuje ulaganjem na teritoriji dvije opštine: Danilovgrad – na 6.500 poslovnog prostora na ukupnoj površini od 12 000 m2 (vlasnistvo kompanije); Murino- Plav - na 93 032m2 zemljišta sa 756 m2 postojećeg poslovnog prostora(vlasnistvo kompanije),uz aktivnosti na teritoriji više opština,sa naglaskom na ruralna,sjeverna i prigranična područija; Program će svojom proizvodnjom omogućiti supstituciju uvoza u Crnoj Gori, kao i mogućnost izvoza; Realizacija Projekta omogućit će upošljavanje novih 50-70 radnika, uz angažovanje nekoliko hiljada berača, sa čitave teritorije Crne Gore, u periodu od sedam do osam mjeseci godišnje; Program je od srateškog značaja za Crnu Goru u pogledu potreba tržišta, jer omogućava valorizaciju prirodnih bogatstava Crne Gore iz oblasti ljekovitog bilja i šumskih plodovoa na principima održivog razvoja i obezbjeđuje sigurnost i nezavisnost u snabdijevanju zdravstva CG.\nFAZA U KOJOJ SE PROJEKAT NALAZI:\nIzgrađena je i stavljena u funkciju I faza projekta u Kosiću-Danilovgrad (savremeni distributivni centar i sekundarna proizvodnja ljekova), Zemljani radovi i temelji za čitav objekat su završeni, Vode se razgovori sa poslovnim partnerima u pogledu probne proizvodnje i zatvaranja konstrukcije finansiranja II faze projekta. Završetkom I faze stvoreni su optimalni uslovi za savremenu distributivnu djelatnost ljekova i medicinskih sredstava i sekundarne proizvodnje ljekova.\nU toku su razgovori, a jedan broj je i završen, u pogledu strateškog partnerstva za oba proizvodna programa, tako da uskoro očekujemo njihov pozitivan ishod.\nRok završetka objekta, nakon zatvaranja finansijske konstrukcije, je devet mjeseci.


Indijski igrač kriketa preminuo posle meča\nMladi indijski igrač kriketa Anit Kešri preminuo je posle utakmice, na kojoj se sudario sa saigračem u pokušaju da uhvati lopticu, prenela je agencija AP.\nTom prlikom, on je izgubio svest, da bi posle nekoliko sati u bolnici preminuo od srčanog udara.\nDvadesetogodišnji Kešri važio je za jednog od najvećih talenata indijskog kriketa.\nKonor Mekgregor, UFC legenda, nije se borio više od godinu dana, kada ga je razbio Habib Nurmagomedov. Od tada očigledno vuče pravi kompleks o čemu govori i poslednja izjava.\nPrvak UFC u poluteškoj kategoriji Džon Džons uhapšen je u četvrtak pre podne po srednjeevropskom vremenu u Albukerkiju zbog neodgovornog rukovanja vatrenim oružjem i vožnje u pijanom stanju, navode američki mediji.


Ragbi savez Beograda - Održan Trofej Beograda u ragbiju\nOdržan Trofej Beograda u ragbiju\nGrad Beograd - Sekretarijat za sport i omladinu, doprineo je u značajnoj meri realizaciji takmičenja: Trofej Beograda u ragbiju obezbeđivanjem neophodnih sredstava za njegovo finansiranje.\nTrofej Beograda u ragbiju održan je 21.09.2013. na terenu FK Žarkovo u organizaciji Ragbi saveza Beograda i Ragbi kluba Pobednik Mozzart. Ove godine Trofej je održan u dve starosne kategorije u kojima su se za pehar nadmetali pioniri i kadeti.\nKonačan plasman pionira:\n1 RK Pobednik\n2 RK Leva obala\n3 RK Partizan\n4 RK Rad\n5 RK Singidunum\nKonačan plasman kadeta:\n2 RK Partizan\n3 RK Temišvar (Rumunija)\n4 RK Bikovi\n5 RK Mladost (Hrvatska)\nOvaj dan je bio potpuni festival ragbija jer su nakon završne manifestacije i dodele pehara povodom Trofeja Beograda na teren stupili veterani RK Dinamo Pančevo i RK Pobednik, a nakon toga je odigrana utakmica Regionalnog Ragbi Prvenstva u kojoj je domaćin, RK Pobednik dočekao Čelik iz Zenice (BiH).\nRagbi savez Beograda se zahvaljuje svima koji su pomogli da se ova sportska manifestacija održi i još jednom svim učesnicima čestita na prikazanoj igri i sportskom duhu.


Zatvara se kontroverzna agencija „Mossack Fonseca“ - KRIK\nZatvara se kontroverzna agencija „Mossack Fonseca“\nObjavio/la KRIK.rs 15/03/2018\nKontroverzna agencija za osnivanje ofšor firmi „Mossack Fonseca“ čija su procurila dokumenta bila osnov novinarskog istraživačkog projekta „Panamska dokumenta“ zatvoriće se krajem meseca, piše Međunarodni konzorcijum istraživačkih novinara (ICIJ).\nAgencija je za svoj krah optužila Međunarodni konzorcijum istraživačkih novinara zbog, kako je navela u pismu svojim klijentima, objavljivanja ukradenih informacija. Kako tvrde, bili su „žrtva sajber napada svetskih razmera“.\n„Srozavanje ugleda, medijska kampanja, finansijska blokada i neregularan rad nekih panamskih institucija doveli su do nepopravljive štete“, navodi „Mossack Fonseca“.\nIz ove firme kažu da će nastaviti da zahtevaju pravdu, kao i da će sarađivati sa nadležnim organima kako bi „pokazali da nikakav zločin nije počinjen“.\nAnonimni izvor dostavio je nemačkom listu „Zidojče cajtung“ 11 i po miliona dokumenata iz firme „Mossack Fonseca“. Ovaj list sa Međunarodnim konzorcijumom istraživačkih novinara (ICIJ) i više od 100 novinarskih organizacija širom sveta podelio dokumenta na osnovu kojih je 2016. godine nastao poznati svetski novinarski projekat „Panamska dokumenta“.\nMilioni dokumenata otkrili su da kompanije na egzotičnim destinacijama poseduje 12 aktuelnih i bivših svetskih lidera, kao i 128 političara i vršilaca javnih funkcija širom sveta. Među klijentima „Mossack Fonseca“ bili su narko-karteli, mafijaški klanovi, poznati fudbaleri, ali i režimi u Severnoj Koreji i Siriji.\nPo objavljivanju otkrića iz „Panamskih dokumenata“ u mnogim državama pokrenute su istrage, a pojedini političari su zbog ovih otkrića podneli ostavke. To su, između ostalih, učinili premijer Islanda i španski ministar industrije, energetike i turizma.\nKRIK je takođe učestvovao je u projektu. Analizirajući dokumenta koja se odnose na Srbiju, novinari KRIK-a otkrili su nekoliko poznatih imena koja su koristila usluge ove agencije.\nTekstovi iz projekta „Panamska dokumenta“ nagrađeni su Pulicerovom nagradom.\nPročitajte sve priče iz projekta „Panamska dokumenta“.\n17/03/2018 u 20:38\nAko pažljivo oslušnete, čućete zvuk najmanje violine na svetu kako svira…


Bivša Bouvijeva supruga nije ni čula za njegovu smrt\nEndži Bouvi, prva supruga Dejvida Bouvija koja trenutno učestvuje u rijaliti programu Veliki brat na britanskoj televiziji, jedna je od poslednjih koja je čula za smrt slavnog muzičara.\nKako prenose britanski mediji Endži (66) nije ni danas u podne znala da je Bouvi umro.\nProducenti Velikog brata su joj saopštili vest tek oko 14 sati, ali je ona odlučila da ne napušta šou i da ostane u programu.\n„Vest o smrti Dejvida Bouvija biće saopštena Endži u toku dana, u odsustvu kamera, čim se za to ukaže prilika“, izjavili su jutros producenti.\nEndžela Bouvi je bila udata za britanskog pevača od 1970. do 1980. S njim ima sina, britanskog reditelja Dankana Džonsa.\nPrilikom objavljivanja Bouvijevog albuma „Next Day“, koji je nazvala „papazijanijom za uši“, Endži se sa izvesnom gorčinom prisetila godina provedenih u braku sa „belim vojvodom“ i posebno se žalila na malo novca koji je dobila nakon razvoda.\nBivša američka manekenka, koja je navodno bila inspiracija za čuvenu pesmu „Angie“ Rolingstonsa iz 1973, nedavno je izjavila da je Bouvi kriv što se Dankan udaljio od nje.


Početna Saobraćaj uz povećanu pažnju\nSaobraćaj uz povećanu pažnju\nU celoj Srbiji preovladjuje hladno vreme, sa slabim do umerenim snegom.Niže temperature zadržaće se i u narednoj sedmici a zbog ugaženog snega, koga ima na svim putevima u Podrinju i Jadru, saobraćaj se i dalje obavlja veoma otežano i usporeno. Saobraćajna policija savetuje vozačima da budu dodatno pažljivi za volanom.\nUgaženog snega, debljine do pet centimetra, ima na svim kolovozima, uključujući i magistralne puteve, od Loznice prema Valjevu, Šapcu i Malom Zvorniku, odnosno ka Bosni i Hercegovini..\nMagla smanjuje vidljivost do 50 metara i jako otežava saobraćaj u nižim predelima,koji se obavlja usporeno, po mestimično raskvašenim snegu na kolovozima. Na pojedinim deonicama ima i ugaženog snega na kolovozu, mestimično, od jedan do tri santimetara.\nUpotreba zimske opreme se preporučuje na celom području Srbije .Zbog niskih temperatura, od ispod minus pet stepeni Celzijusovih, ispod snega ima i leda, što loše utiče na bezbednost saobraćaja.\nPutari upozoravaju i na moguću pojavu "udarnih rupa", na većini putnih pravaca u našoj zemlji, što je karakteristika za ovakve vremenske prilike. Putari saniraju ova oštećenja kad god to vremenske prilike dozvole...


Potpisan Memorandum o saradnji o početku realizacije projekta „Ka boljem upravljanju električnim i elektronskim otpadom u Srbiji“ : Nadlanu.com\nObjavljeno 22. maj 2018. / 16:46:49\n- Upravljanje otpadom je jedan od glavnih prioriteta Ministarstva za zaštitu životne sredine, pa samim tim današnje potpisivanje Memoranduma koje će nam pomoći da upravljamo električnim i elektronskim otpadom, predstavlja stepenicu napred na putu rešavanja ozbiljnih problema koje imamo u ovoj oblasti. Zahvaljujem se na podršci nemackoj ambasadi, GIZ-u i NALED-u, ali i medijima i civilnom sektoru koji svakako doprinose širenju svesti o zdravoj životnoj sredini. Pred nama je ozbiljan posao, ali raduje me činjenica da cemo ovim projektom pristupiti izradi Studije izvodljivosti, a nakon toga i rezultate pretočiti u praksu, stavljajuci kvalitet i zaštitu životne sredine i zdravlja na prvo mesto, ispred svakog profita - istakao je ministar Trivan.\nProjekat „Ka boljem upravljanju elektricnim i elektronskim otpadom u Srbiji“ pokrenut je na inicijativu kompanija Gorenje i Coca Coca i organizacija GIZ i NALED, sa ciljem da se kroz razvoj softvera za evidenciju svih obveznika placanja naknada uredi ova oblast i sprece nelojalna konkurencija i sivo trziste.\n- Uvođenje Elektronskog registra proizvođača i uvoznika proizvoda koji nakon upotrebe postaju posebni tokovi otpada, za nas u Gorenju kao drustveno odgovornoj kompaniji koja godišnje u Srbiji na ime naknada za svoje proizvode izdvaja oko 2,8 miliona dinara, od izuzetne je važnosti. Elektronski registar doprineće stvaranju jednakih uslova za sve učesnike na tržistu - izjavila je Stanka Pejanović iz Gorenja, potvrđujući nameru kompanije da u okviru tzv. „produzene odgovornosti“ brine o svojim proizvodima i nakon njihove upotrebe i time aktivno doprinese unapređenju životne sredine.\nDanašnjim potpisivanjem Memoranduma o saradnju nacinjen je prvi korak u realizaciji projekta „Ka boljem upravljanju elektricnim i elektronskim otpadom u Srbiji“ koji teži unapređenju mehanizama za uspostavljanje jednakih obaveza placanja naknade za sve uvoznike i proizvođače električnih i elektronskih proizvoda s jedne strane, kao i uspostavljanje procedura za unapređenje sakupljanja električnog i elektronskog otpada, sa druge strane.\nProjekat ce ponuditi platformu za dijalog svih uključenih aktera i težiti ka postizanju pozitivnih rezultata kako za privatni sektor, tako i javni sektor.\nU ovom trenutku preko 60% proizvođaca i uvoznika ne poštuje zakonsku obavezu, čime je otvoren prostor za nelojalnu konkurenciju i sivo trziste.\nNeposredno pre potpisivanja memoranduma, u organizaciji NALED-a održan je radni ručak članova i predstavnika GIZ-a sa ministrom Trivanom i njegovim timom, na temu unapredjenja zaštite životne sredine i bolje regulative u ovoj oblasti.\nambasada nemackecoca colagizgorenjeministar trivannaledzaštita životne sredine


Nesreća kod Banjaluke: Voz udario ženu u Ramićima\nUtorak, 4.05.2021., 20:31 Utorak, 4.05.2021., 22:22\nU Ramićima kod Banje Luke večeras je, oko 19:30 časova došlo do nesreće u kojoj je voz udario ženu, potvrdila je portparolka Policijske uprave Banja Luka, Danijela Mučibabić.\nKako je naglasila, za sada nije poznat nivo povreda kod ženske osobe.\n– Policiji je prijava o nesreći stigla u 19:30 sati i trenutno je uviđaj u toku. Radi se o ženskoj osobi, a trenutno nije poznat stepen povreda. Nesreću policiji prijavio je mašinovođa – pojasnila je portparolka PU Banja Luka.\nZa sada, nije poznato kako je došlo do nesreće, a više detalje trebalo bi biti poznato nakon što pripadnici PU Banja Luka obave uviđaj.


Za rekonstrukciju dečjeg odmarališta na Rtnju Smederevo dalo milione – Semendria\nZa rekonstrukciju dečjeg odmarališta na Rtnju Smederevo dalo milione\n19. oktobar 2017. DRUŠTVO – Izvor: Večernje novosti – Za rekonstrukciju Dečjeg odmarališta na Rtnju, koje je u vlasništvu ovdašnje lokalne samouprave, iz gradskog budžeta je potrošeno gotovo 42 miliona dinara, a objekat nije gotov iako je rok za okončanje posla istekao još pre pet godina.\nSkupština grada na Dunavu je 2011, kada joj je vraćeno odmaralište koje prethodno nije radilo dve decenije, donela odluku o osnivanju ustanove pod nazivom “Smederevsko odmaralište na Rtnju”. U decembru iste godine je bila raspisana javna nabavka za izbor izvođača građevinskih radova, i pobedio je konzorcijum smederevskih firmi VIG i ITG. Iako je vrednost ugovorenih radova iznosila 32,5 miliona dinara, u januaru 2013. je, direktnom pogodbom, pomenutim firmama dato još malo više od osam miliona, bez poreza, na ime građevinskih radova.\nPritom, vlasnik firme ITG Milija Barović je u to vreme, kao socijalista, bio član Gradskog veća zadužen za rad lokalnih javnih preduzeća, i pod njegovom nadležnošću su bili ne samo odmaralište koje je gradila njegova firma, već i Direkcija za izgradnju, koja je izradila projektnu dokumentaciju.\nU međuvremenu, niti je ko pitao, niti iko odgovarao kako se trošio novac poreskih obveznika na Rtnju, a sada je sve aktuelizovao smederevski ogranak pokreta “Dosta je bilo”. tako se i saznalo da je staro, oronulo i neupotrebljivo odmaralište, shodno odluci o budžetu grada, na listi kapitalnih projekata, te da mu je vrednost procenjena na 43,9 miliona. Završetak projekta je planiran do kraja godine, a iz lokalnog budžeta su za preostale radove, tokom 2017, obezbeđena još dva miliona dinara.\nS obzirom na to da su svi rokovi prolazili, a na plate zaposlenih u preduzeću “Odmaralište na Rtnju” godišnje odlazili milionski iznosi, lokalna vlast je ugasila firmu i objekat je dat na upravljanje predškolskoj ustanovi “Naša radost”.\n« “Smederevski Orfej” Milosavu Slavku Pešiću\nSledi finale Evropske lige mladih u streljaštvu »


Опстанак Металца упркос поразу - Va1.info\nNaslovna/Vesti/Opstanak Metalca uprkos porazu\nKošarkaši Metalca poraženi su u poslednjem kolu ABA lige od Mega Leksa, rezultatom 77:64, ali to ih nije koštalo opstanka, najviše zahvaljujući porazu Sutjeske u Zadru.\nKontrolisala je ekipa Mega Leksa rezultat od samog početka, Metalac je uspeo da se „trgne“ u trećoj četvrtini, primakao se i na dva poena zaostatka, ali to je bilo sve od valjevske ekipe. Luvavu sa 17, Nikolić sa 14, i Jaramaz sa 11 poena nisu dozvolili iznenađenje, predvodeći Mega Leks do 17 pobede u sezoni. Kod Metalca, najefikasniji je bio Jevtović sa 16, a pratili su ga Gabrić sa 13 i Majstorović sa 11 poena.\nMega Leks sa četvrte pozicije ide u plej – of, dok Metalac sezonu završava na jedanaestom mestu. Računajući brojne finansijske, kadrovske i organizacione probleme koji su pratili Metalac tokom sezone, ovakav plasman u ABA ligi predstavlja uspeh.\nDa li ćemo Metalac i sledeće sezone gledati u ABA društvu, zavisi od mnogo faktora, a najvažniji zadatak biće osvojiti treće mesto u Superligi Srbije, u konkurenciji Crvene zvezde, Partizana i Mega Leksa.


Pendeš i Vonderscher o vojnoj saradnji BiH i Fancuske – Dnevni list\nPendeš i Vonderscher o vojnoj saradnji BiH i Fancuske\nlistopad 9, 2019 listopad 9, 2019 Dnevni list 0 Comments MINISTARSTVO ODBRANE BIH, POSJETA, REPUBLIKA FRANCUSKA\nMinistrica odbrane Bosne i Hercegovine Marina Pendeš danas je u službenu posjetu primila novoimenovanog vojnog izaslanika Republike Francuske brigadira Laurenta Vonderschera.\nNa sastanku, kojem je prisustvovao i pomoćnik ministrice odbrane za međunarodnu saradnju Zoran Šajinović te zamjenik šefa misije Ambasade Republike Francuske u BiH Xavier Rouard, razgovarano je o vojnoj saradnji Bosne i Hercegovine i Fancuske.\nVonderscher je Pendeš predstavio prioritete u njegovom mandatu te izrazio uvjerenje da će se međusobna saradnja dalje razvijati. Razgovarano je o međunarodnim mirovnim misijama, vojnom školovanju, zajedničkim vojnim vježbama, planovima modernizacije Oružanih snaga BiH i saradnji s vojnom industrijom.\nPendeš je istaknula zadovoljstvo dosadašnjim aktivnostima te posebno izrazila zahvalnost na pomoći Francuske u organizaciji godišnjih hodočašća pripadnika OSBiH katoličke vjeroispovjesti u marijansko svetište u francuskom Lourdesu.\nVojni izaslanik Republike Francuske za BiH je nerezidentni, sa sjedištem u Ambasadi Republike Francuske u Republici Srbiji, saopćeno je iz Ureda za odnose s javnošću MOBiH.\n← Zastupnički dom nije odobrio strategiju zapošljavanja u FBiH\nSNIMLJEN NAPAD: Huligani u Mostaru pretukli mladića zbog ‘Veležove’ majice’ (VIDEO) →


ce KO SE BOJI VUČIĆA JOŠ?! GO SDA naložio Izetbegoviću da poduzme sve za obnovu TUŽBE protiv Srbije, a on to IGNORIRA!\nKO SE BOJI VUČIĆA JOŠ?! GO SDA naložio Izetbegoviću da poduzme sve za obnovu TUŽBE protiv Srbije, a on to IGNORIRA!\nNa svojoj posljednjoj sjednici Glavni odbor Stranke demokratske akcije (SDA) bio je izdao nalog Bakiru Izetbegoviću da u okviru svojih ovlasti i moći učini sve za pokretanje tužbe protiv Srbije, a on to ignorira, saznaje The Bosnia Times\nFOTO: Izetbegović (SDA)\nObičan građanin, hajd' nek bude Bošnjak, nakon vijesti o dostavljanju upitnika Evropske komisije za članstvo Bosne i Hercegovine u EU, te poruka sa sjednice Glavnog odbora Stranke demokratske akcije (SDA) u Sarajevu, mogao je zaista pomisliti da u ovoj stranci leži politička snaga kakvom se i predstavlja(la) narodu. Jer, niti jedna druga stranka, niti lider nisu se ni oglasili a kamo li da su se sjetili održati kakvu stranačku sjednicu koja bi tematski, pa i problemski bila posvećena ovom velikom političkom događaju za BiH. Neka, Željko, Peđa, Reuf i ostala opoziciona raja, očito su već zdimili na zimovanje. Kad imamo takvu opoziciju mahal je da SDA vlada i u narednom stoljeću!\nIpak, u tom veoma impozantno sročenom Saopćenju za javnost, koje fakat odiše snagom i ambicijama dostojnim jedne vladajuće stranke, nedostaje jedan detalj zbog kojeg cijelo Saopćenje možemo „objesiti mačku o rep“.\nRadi se o navodnoj informaciji koja je, opet navodno, bila ušla u prvobitnu formu Saopćenja, pa je urgentno izbrisana od strane nepoznatog cenzora. Naime, GO SDA, kako je pisalo u prvobitnoj formi Saopćenja, izdao je nalog i ovlastio Bakira Izetbegovića da poduzme sve što je u okviru njegovih nadležnosti i moći za obnovu Tužbe protiv Srbije pred MSP u Haagu.\nMeđutim, Izetbegović je naknadnom intervencijom „izbrisao“ spominjane Tužbe jer je takav stav, po njemu, u kontradikciji sa stavom Glavnog odbora koji „podržava nastojanja predsjednika Stranke i člana Predsjedništva BiH Bakira Izetbegovića da unaprijedi suradnju i odnose BiH sa susjednim državama na principima međusobnog uvažavanja, ravnopravnosti i poštivanja državnih suvereniteta".


Pancir 15 puta tvrđi od čelika - Ozonpress :: internet portal\nTehničko-remontni zavod (TRZ) u Čačku osvojio je izradu pancirnih prsluka po novoj konstrukciji i uz primenu najsavremenijeg materijala u toj oblasti – veoma jakog polietilenskog vlakna proizvedenog u holandskoj fabrici Dajnema, koje je 15 puta jače od čelika, piše Politika.\nPosle ispitivanja brojnih probnih modela utvrđeno je da su postignuta brojna unapređenja – bolja balistička zaštita, rok trajanja sa pet je produžen na 10 godina, koristi se manji broj listova koji su pritom lakši za sečenje pri sklapanju, izjavio je tehnički direktor TRZ Vojkan Radonjić.\nStručnjaci TRZ su za osnovu novog konstrukcionog rešenja pancira uzeli holandski materijal „Dajnema sb 51“, koji je znatno kvalitetniji od svih poznatih, jer pluta na vodi i jako je otporan na vlagu, hemikalije i ultravioletno svetlo.\nNapravljene su tri verzije pancira, različite debljine i broja listova „dajneme“, a težina im je 3,74 kilograma, 3,7 i 3,92 kilograma.\nUkupni troškovi najjednostavnijeg balističkog uloška su 380 evra, drugog 445 i trećeg 380 evra.\nIspitivanja su obavljena u Institutu bezbednosti, po standardima za nivo zašite „III-a“, koji podrazumeva da prsluk štiti vojnika od pištoljskog metka brzine 426 metara u sekundi, izvodi se ispaljivanjem sa rastojanja od pet metara, a svi uzorci su zaustavili projektile.\nPeraDetlic 19/10/2015 u 13:53 Odgovorite\nA,šta je Remont ovde uradio, izigrava krojačicu,šnajdera ili se hvali da je postao dizajner ,Dolče i Džabana !?!?!?


Za zapošljavanje osoba sa invaliditetom 6 miliona KM - Pravi Lider\nJavni pozivi, Unaprijedi biznis\n“Pozivamo poslodavce da zaposle osobe sa invaliditetom, te da se uvjere u njihove sposobnosti i vještine. Osobe sa invaliditetom, koje će biti zaposlene kroz ovaj javni poziv, pozivamo da svojim radom i angažmanom osiguraju održivost svojih radnih mjesta”, rekao je v.d. direktora Fonda za profesionalnu rehabilitaciju i zapošljavanje osoba sa invaliditetom Riad Kremić.\n“Nažalost, veliki broj osoba sa invaliditetom je izvan tržišta rada upravo zbog iskustva otežanog zapošljavanja. Cilj javnih prezentacija je dati odgovore na pitanja, razjasniti nedoumice, pa čak i razgovarati o strahovima poslodavaca koji proizlaze iz nedostatka iskustva ili informacija što to zapravo znači zaposliti osobu sa invaliditetom”, istakao je Kremić.\nJavni poziv bit će otvoren do 6. aprila 2022. godine, a pravo apliciranja imaju svi pravni subjekti s područja Federacije Bosne i Hercegovine.


Datum kreiranja petak, 16 jun 2017 05:33\nPodsećamo, "Jablanicu" je, u decembru 2004. godine, na aukciji za 28,5 miliona dinara kupila firma "MBR" iz Mladenovca. Putem transakcija među povezanim firmama i prodaje nekretnina upravna zgrada "Jablanice" površine od oko 1.450 kvadratnih metara, prodata je požarevačkom "Cobestu", čiji je suvlasnik "MBR".\n"Jablanica" je u osnivanje nove firme "Jako gradnja" uložila nenovčani kapital u vrednosti od 558 hiljada evra, koji je činio samački hotel "Jablanica" sa 105 kreveta i restoranom sa 120 mesta. Upravnu zgradu i hotel potom je, u martu 2007. godine, za 90 miliona dinara kupio valjevski industrijalac Vidoje Vujić, dok je "Jako gradnji" u aprilu prodat "Jablaničin" pogon u prigradskom naselju Gorić.\nAgencija je poništila privatizaciju 26. decembra 2007. godine "zbog neispunjenja obaveza kupca", a 4. januara 2008. i rešenje kojim je kapital "Jablanice" prenet Akcijskom fondu Srbije. Po poslednjim raspoloživim informacijama 65,44 odsto kapitala te fabrike u vlasništvu Akcijskog fonda Srbije, "MBR" Mladenovac ima 6,55 odsto, a mali akcionari preostalih 28,01 odsto akcija.


Srbija postigla odlične rezultate u oblasti avio-saobraćaja - Bizlife.rs\nSrbija postigla odlične rezultate u oblasti avio-saobraćaja\n11:59 Beograd, 04/11/2011\nMinistar za infrastrukturu i energetiku Milutin Mrkonjić izjavio je da je u poslednje tri godine Srbija postigla odlične rezultate u avio-saobraćaju i izrazio nadu da će kroz aerodrom “Nikola Tesla” ove godine proći više od 3,2 miliona putnika.\nMrkonjić je na skupu povodom Dana avijacije naveo da je za tri godine aerodrom “Nikola Tesla” uslužio više od osam miliona putnika, uz napomenu da su tokom ovogodišnje letnje sezone saobraćaj iz Beograda obavljale 33 kompanije.\nMinistar je istakao da je ovaj aerodrom profitabilna kompanija bez dugovanja, kao i da ima najsavremenije uređaje za sletanje po magli.\nU svakom trenutku na nebu iznad Srbije nalazi se 20 aviona, a Agencija za kontrolu letenja godišnje pruži usluge za prelete pola miliona aviona, odnosno za pet odsto evropskog saobraćaja u 2011. godini, saopštio je Mrkonjić.\nPrema njegovim rečima, Agencija za kontrolu letenja Srbije je druga u Evropi kada je reč o bezbednosti.\n“Jat ervejz” je za poslednje tri godine prevezao tri miliona putnika, naveo je on i dodao da je u prvoj polovini 2011. godine avionima našeg nacionalnog avio-prevoznika letelo pola miliona putnika.\nMrkonjić je naglasio da je rad svih institucija u oblasti vazduhoplovstva u Srbiji u potpunosti usklađen sa evropskim i svetskim standardima.\nmilutin mrkonjić Srbija\nGardijan: Koliki uticaj spoljni investitori imaju na rad Zakerberga?\nBeograd napredovao po troškovima života\n“Moj izbor 2018”: Merix omiljeni proizvod po izboru potrošača


Caritas Evrope u studijskoj poseti Srbiji - Caritas Srbije\nCaritas Evrope u studijskoj poseti Srbiji\nCaritas Srbije2019-07-10T22:44:39+00:0008.07.2019.|promocija mentalnog zdravlja, razvoj Caritasa – smanjenje siromaštva, vesti|\nDanas je prvi dan trodnevne studijske posete tokom koje Caritas Srbije ima čast da ugosti predstavnike devet nacionalnih Caritas organizacija. Studijska poseta se organizuje na inicijativu Caritasa Evrope, a u cilju razmene iskustva na temu institucionalnog zagovaranja. Institucionalnim zagovaranjem smatraju se napori Caritas organizacija da izgrade saradnju i strateška partnerstva sa organima vlasti koja bi doprinela i održivosti samih organizacija. Naime, rad Caritasa Srbije u oblasti zagovaranja za proces reforme zaštite mentalnog zdravlja prepoznat je kao primer dobre prakse na nacionalnom nivou. Rezultati zagovaranja za program pomoć u kući predstavljaju uspešan primer na lokalnom nivou.\nTokom prvog dana posete i susreta održanom u prostorijama Caritasa Srbije, učesnicima su detaljnije predstavljena iskustva i dat hronološki osvrt na dvadesetogodišnji rad u pomenutim oblastima. Kao ključ uspeha prepoznata je upravo kontinuirana posvećenost, uključujući i stručnost, konkretne akcije i naravno umrežavanje. Učesnicima je predočeno da je tokom tog perioda ostvarena izuzetno značajna saradnja sa institucijama na međunarodnom, nacionalnom i lokalnom nivou, kao i tesna povezanost i umrežavanje sa organizacijama civilnog društva.\nNakon sastanka, usledio je prijem kod predsednika Caritasa Srbije, Beogradskog nadbiskupa i mitropolita mons. Stanislava Hočevara, koji je u svom obraćanju učesnicima istakao izuzetan značaj ovog susreta i razmene iskustava.